hotchpotch/miracl-hf-unified huggingface dataset:
เลมูเอล ฟรานซิส แอ็บบอท
เลมูเอล ฟรานซิส แอ็บบอท () (ราว ค.ศ. 1760 - 5 ธันวาคม ค.ศ. 1802) เป็นจิตรกรภาพเหมือนชาวอังกฤษของคริสต์ศตวรรษที่ 18 แอ็บบอทมีชื่อเสียงจากการเขียนภาพเหมือนของโฮราชิโอ เนลสัน ไวส์เคานท์เนลสันที่ 1 ที่ปัจจุบันตั้งแสดงอยู่ที่ทำเนียบนายกรัฐมนตรีแห่งสหราชอาณาจักร และภาพเหมือนของนายทหารเรือคนสำคัญๆ ของอังกฤษของคริสต์ศตวรรษที่ 18
แอ็บบอทผู้เกิดในแคว้นเลสเตอร์เชอร์ในอังกฤษราวปี ค.ศ. 1760 เป็นบุตรของนักบวชเลมูเอล แอ็บบอท และภรรยาแมรี แอ็บบอทมาเป็นลูกศิษย์ของฟรานซิส เฮย์แมน และพำนักอยู่ในลอนดอน
แม้ว่าจะมีผลงานแสดงที่ราชสถาบันศิลปะแอ็บบอทก็ไม่เคยเป็นนักการศึกษา เมื่ออายุได้ 40 ปีแอ็บบอทก็มีอาการเสียสติและได้รับการรักษาโดยนายแพทย์ทอมัส มันโรผู้เชี่ยวชาญทางโรงประสาทแห่งโรงพยาบาลเบ็ธเล็ม นายแพทย์มันโรเป็นนายแพทย์คนเดียวกันกับนายแพทย์ที่ถวายการรักษาอาการทางประสาทของสมเด็จพระเจ้าจอร์จที่ 3 แห่งสหราชอาณาจักร (ค.ศ. 1738–ค.ศ. 1820) แอ็บบอทเสียชีวิตในลอนดอนเมื่อวันที่ 5 ธันวาคม ค.ศ. 1802
เจนนิเฟอร์ การ์เนอร์
เจนนิเฟอร์ แอน แอฟเฟล็ก () นามสกุลเดิม การ์เนอร์ (Garner) เกิดเมื่อวันที่ 17 เมษายน ค.ศ. 1972 เป็นนักแสดงชาวอเมริกัน การ์เนอร์เป็นที่รู้จักครั้งแรกผ่านทางโทรทัศน์จากการแสดงเป็นเจ้าหน้าที่ซีไอเอ ซิดนีย บริสทาว ในซีรีส์ดราม่าทริลเลอร์เรื่อง "Alias" ที่ออกอากาศทางช่องเอบีซี 5 ฤดูกาลตั้งแต่ปี 2001 ถึง 2006 ขณะที่เธอแสดงใน "Alias" เธอยังแสดงภาพยนตร์อย่างภาพยนตร์ของสตีเวน สปีลเบิร์ก เรื่อง "Catch Me if You Can", ภาพยนตร์ทุนสร้างสูงเรื่อง "Pearl Harbor", และภาพยนตร์สร้างจากการ์ตูนมาร์เวลคอมิกส์ "Daredevil" และภาคต่อ "Elektra" หลังจากนั้นก็แสดงทั้งบทสมทบและบทนำในภาพยนตร์อย่างเช่น "ต๊กกะใจ ตื่นขึ้นมา 30" รวมถึงภาพยนตร์ "Juno" เธอสมรสกับนักแสดงเบน แอฟเฟล็ก มีลูกด้วยกัน 3คน ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) และลูกชายคนที่สามชื่อ ซามูเอล การ์เนอร์ แอฟเฟล็ก (เกิดวันที่ 27 กุมภาพันธ์ 2012)
ปานระพี รพิพันธุ์
ดร.ปานระพี รพิพันธุ์ (ชื่อเล่น: เอิ้น) อดีตผู้ประกาศข่าว สถานีโทรทัศน์กองทัพบกช่อง 7 หลากหลายรายการ เช่นข่าวภาคค่ำ ข่าวภาคเที่ยง ข่าวภาคเช้า และอดีตผู้ประกาศข่าว สถานีโทรทัศน์ไทยทีวีสีช่อง 3 ในรายการเรื่องเด่นเย็นนี้ รายการเที่ยงวันทันเหตุการณ์ นอกจากนี้ยังมีช่วงที่นำเสนอเกี่ยวกับเรื่องไอทีภายใต้ชื่อ iT24Hrs ทางช่อง 3 อีกด้วย ปัจจุบันเป็นพิธีกรและผู้ผลิตรายการ ไอที24ชั่วโมง ออกอากาศทางช่อง 9MCOT HD และเจ้าของเวปไซต์ it24hrs.com และรับงานพิธีกร นอกจากนี้ยังเป็นอาจารย์มหาวิทยาลัยอีกด้วย
ก่อนที่จะมาเป็นผู้ประกาศข่าวสังกัดช่อง 3 เคยเป็นผู้ประกาศข่าวสถานีโทรทัศน์สีกองทัพบกช่อง 7 มาก่อน โดยรับผิดชอบหลายรายการ อาทิ ข่าวภาคค่ำช่วงที่ 1, ข่าวภาคค่ำช่วงที่ 2, ข่าวภาคเที่ยง, พิธีกรรายการชิงบัลลังก์ทำเนียบขาว, พิธีกรรายการคอข่าวรอบโลก, พิธีกรรายการอาทิตย์ติดข่าวช่วงติดข่าวเทคโนโลยีและข่าวต่างประเทศ
ปานระพีเริ่มการทำงานทีวีโดยเป็นพิธีกรให้กับรายการทางเคเบิลทีวีก่อนที่จะไปเรียนต่อปริญญาโทที่ประเทศสหรัฐอเมริกา และเมื่อกลับมาประเทศไทย ก็เริ่มงานสอนด้านคอมพิวเตอร์ธุรกิจ ที่มหาวิทยาลัยเกษมบัณฑิตในหลักสูตรนานาชาติ และเริ่มงานเป็นผู้ประกาศข่าวควบคู่กันไปตั้งแต่นั้นเป็นต้นมา
ลาโล ชิฟริน
บอริส คลาวดิโอ "ลาโล" ชิฟริน นักเปียโนแจ๊ส นักประพันธ์เพลง นักแต่งดนตรีประกอบภาพยนตร์ และผุ้อำนวยเพลงชาวอาร์เจนตินา เคยได้รับการเสนอชื่อเข้าชิงรางวัลออสการ์ 6 ครั้ง และรางวัลแกรมมี 21 ครั้ง ผลงานของเขาที่มีชื่อเสียง คือเพลงธีมของภาพยนตร์ซีรีส์ "" (1966-1972) ที่ถูกนำมาใช้ใหม่ในภาพยนตร์ 5 ภาค ที่นำแสดงโดยทอม ครูซ
ลาโล ชิฟริน เป็นผู้แต่งดนตรีประกอบภาพยนตร์ชุด "เดอร์ตี แฮร์รี" ที่นำแสดงโดยคลินต์ อีสต์วูด จำนวน 4 ภาค จากทั้งหมด 5 ภาค (ประกอบด้วย "Dirty Harry" (1971), "Magnum Force" (1973), "Sudden Impact" (1983), "The Dead Pool" (1988) ยกเว้นเรื่อง "The Enforcer" (1976) ที่แต่งดนตรีประกอบโดยเจอร์รี ฟิลดิง)
ปิแอร์ ฟรานเชสโค มัซซุคเคลลี
ปิแอร์ ฟรานเชสโค มัซซุคเคลลี หรือ อิลโมรัซโซเน ((ออกเสียง), หรือเรียกกันสั้นๆ ว่า ) (ค.ศ. 1573 - ค.ศ. 1626) เป็นจิตรกรและประติมากรชาวอิตาลีของยุคบาโรกตอนต้นของคริสต์ศตวรรษที่ 17 ผู้มีความเชี่ยวชาญทางการสร้างศิลปะคริสต์ศาสนา
มัซซุคเคลลีผู้เกิดที่โมรัซโซเนไม่ไกลจากเวเรเซในลอมบาร์ดีในประเทศอิตาลีเป็นบุตรของช่างหิน เมื่อไม่นานหลังจากที่เกิดมัซซุคเคลลีก็ถูกย้ายไปอยู่ที่กรุงโรม ในโรมมัซซุคเคลลีได้รับอิทธิพลจากเวนทูรา ซาลิมเบนี และ จูเซปเป เซซารี และเริ่มสร้างงานศิลปะแนวแมนเนอริสม์ มัซซุคเคลลีเขียนจิตรกรรมบนผ้าใบและจิตรกรรมฝาผนังชิ้นแรก “การชื่นชมของแมไจ” และ “การเยือนเอลิซาเบธ” ที่วัดซานซิลเวสโตรคาปิเตในปี ค.ศ. 1596
มัซซุคเคลลีกลับมายังมิลานในปี ค.ศ. 1597 ในลอมบาร์ดีมัซซุคเคลลีเขียนจิตรกรรมฝาผนังภายในชาเปลโรซาริโอในวัดซานวิตโตเรที่เวเรเซในปี ค.ศ. 1599 และสร้างงานศิลปะสื่อผสมที่ภูเขาศักดิ์สิทธิ์แห่งพีดมอนต์และลอมบาร์ดี เริ่มด้วยการตกแต่งชาเปล “การเดินขึ้นคาวารี” (ค.ศ. 1602-ค.ศ. 1606) ที่ภูเขาศักดิ์สิทธิ์แห่งวาราลโล ที่มัซซุคเคลลีได้รับอิทธิพลจากโกเดนซิโอ เฟอร์รารี และเริ่มพัฒนางานที่เพิ่มความเป็นนาฏกรรมมากขึ้น ระหว่างปี ค.ศ. 1608 ถึงปี ค.ศ. 1609 มัซซุคเคลลีก็สร้างงานภายในชาเปล “พระเยซูถูกเฆี่ยน” ที่ภูเขาศักดิ์สิทธิ์แห่งวาเรเซเสร็จ ก่อนที่จะกลับมายังวาราลโลเพื่อสร้างชาเปล “พระเยซูปางทรมาน” (Ecce Homo) (ค.ศ. 1610-ค.ศ. 1613) และชาเปลสุดท้ายของชุด “Porziuncola” (ค.ศ. 1616-ค.ศ. 1620) ที่ภูเขาศักดิ์สิทธิ์แห่งออร์ตา งานจิตรกรรมฝาผนังอื่นที่เขียนก็ได้แก่ “Cappella della Buona Morte” (ชาเปลมรณะวิจิตร) ที่ซานโกเดนซิโอที่โนวารา และภาพประกาศกภายในมหาวิหารปิอาเชนซา ที่มาเขียนต่อจนเสร็จโดยจิตรกรโบโลนยาเกอร์ชิโนหลังจากที่มัซซุคเคลลีเสียชีวิตไปแล้ว
นอกจากนั้นแล้วมัซซุคเคลลีก็ยังสร้างฉากแท่นบูชาสำหรับคริสต์ศาสนสถานอีกหลายแห่งและภาพเขียนบนผ้าใบสำหรับงานสะสมส่วนบุคคล มัซซุคเคลลีร่วมสร้างงานกับจูลีโอ เชซาเร โพรคาชินี และ จิโอวานนี บาติสตา เครสพีในการเขียน “ภาพชุดนักบุญคาร์โล โบร์โรเมโอ” (Quadroni di San Carlo) ให้แก่มหาวิหารมิลาน ในบรรดาลูกศิษย์และผู้ได้รับอิทธิพลของมัซซุคเคลลีก็ได้แก่ฟรานเชสโค คาอิโร, จิโอวานนี สเตฟาโน ดาเนดี และ โจเซฟโฟ ดาเนดี, อิซิโดโร บิอังคิ, จิโอวานนี เพาโล เรชชิ และ จิโอวานนี บัตติสตา เรชชิ
รอยรักรอยร้าว
รอยรักรอยร้าว ชื่อภาษาไทยของภาพยนตร์ฮอลลีวู้ดเรื่อง Dolores Claiborne นำแสดงโดย เคธี เบตส์, เจนนิเฟอร์ เจสัน ลีห์, เดวิด สตราเทิร์น, จูดี้ พาร์ฟิตต์, จอห์น ซี. ไรลีย์ และ คริสโตเฟอร์ พลัมเมอร์ กำกับการแสดงโดย เทย์เลอร์ แฮคฟอร์ด ออกฉายในปี ค.ศ. 1995
"Sometimes An Accident Can Be An Unhappy Woman's Best Friend"
เซเลน่า เซนต์ จอร์จ (เจนนิเฟอร์ เจสัน ลีห์) นักหนังสือพิมพ์สาวแกร่งจากนิวยอร์ก ได้เดินทางกลับมายังเกาะเล็ก ๆ แห่งหนึ่ง ซึ่งเป็นสถานที่ ๆ เธอเกิดและเติบโตขึ้นมา เมื่อ โดโลเรส ไคลบอร์น (เคธี เบตส์) แม่บ้านวัยกลางคนคนหนึ่งซึ่งเป็นแม่แท้ ๆ ของเธอถูกตำรวจตั้งข้อกล่าวหาว่าเป็นผู้ฆาตกรรม วีร่า โดโนแวน (จูดี้ พาร์ฟิตต์) เศรษฐีม่ายผู้โดดเดี่ยว ผู้ซึ่งเป็นนายจ้างของเธอ เซเลน่าต้องหงุดหงิดไม่น้อยเมื่อกลับมาที่นี่อีกครั้ง เพราะเธอมีอดีตฝังใจที่ไม่ดีกับที่นี่ และเธอเองก็ยังกังขาในอดีตของแม่เธอเองเช่นกัน ก่อนที่เธอจะล่วงรู้ความจริงทั้งหมดว่า แท้ที่จริงแล้ว โดโลเรสไม่ได้เป็นฆาตกร และที่แม่ทำมาทั้งหมดนั้นก็เพื่อเธอ
โดยเรื่องราวทั้งหมดเริ่มขึ้นที่วันที่มีสุริยคราสเต็มดวงวันหนึ่ง เมื่อ 20 ปีก่อน ที่เซเลน่ายังเป็นเด็กอยู่
Dolores Claiborne ดัดแปลงมาจากนวนิยายชื่อเดียวกันนี้ของ สตีเฟ่น คิง ผู้ซึ่งได้ชื่อว่าเป็น "ราชานิยายสยองขวัญ" (ในฉบับแปลเป็นภาษาไทยใช้ชื่อว่า "คำสารภาพ") กำกับโดย เทย์เลอร์ แฮคฟอร์ด
นำแสดงโดย เคธี เบตส์ ซึ่งนับเป็นการพลิกบทบาทการแสดงครั้งสำคัญอีกครั้งหนึ่งของเบตส์ ด้วยการรับบทดราม่าหนักหน่วง ทั้งที่เธอเป็นนักแสดงตลก ในบทของแม่บ้านวัยกลางคนฐานะปานกลางค่อนข้างยากจน ที่ต้องอดทน ทำทุกอย่างเพื่อลูกอีกทั้งยังต้องถูกกดขี่จากอดีตสามีและนายจ้าง และถูกลูกสาวแท้ ๆ คนเดียวเข้าใจผิดเสียอีก ซึ่งต้องมาแสดงประกบคู่กับ เจนนิเฟอร์ เจสัน ลีห์ ซึ่งรับบท เซเลน่า เซนต์ จอร์จ ลูกสาวแท้ ๆ คนเดียวของโดโลเรส ซึ่งการแสดงของทั้งคู่เป็นไปอย่างเข้มข้น ได้รับการวิจารณ์ว่า น่าสนใจ และเต็มไปด้วยพลัง จากคอลัมนิสต์ในนิตยสาร กู้ด มอร์นิ่ง อเมริกา และ วอชิงตัน โพสต์
ซึ่งในเว็บไซต์IMDb ให้ได้คะแนน 7.2 ดาวจากทั้งหมด 10 ดาว แก่ภาพยนตร์เรื่องนี้
ในประเทศไทย ภาพยนตร์ออกเป็นวิดีโอเพื่อจำหน่ายและให้เช่า โดย บริษัท แมงป่อง จำกัด
บัญญัติว่าด้วยสิทธิพื้นฐานของพลเมือง
บัญญัติสิทธิ ( คือรายชื่อสิทธิที่ถือโดยรัฐว่าเป็นสิทธิสำคัญและจำเป็นที่จะต้องมี วัตถุประสงค์ของการออกบัญญัติดังว่าก็เพื่อเป็นการพิทักษ์สิทธิที่ระบุจากการล่วงละเมิดโดยรัฐบาล คำว่า “บัญญัติสิทธิ” มีต้นรากมาจากบริเตนใหญ่ที่หมายถึงร่างพระราชบัญญัติฉบับที่ได้รับการอนุมัติจากรัฐสภาแห่งสหราชอาณาจักรในปี ค.ศ. 1689
บัญญัติสิทธิที่เป็นส่วนหนึ่งของบทบัญญัติอื่นจะเป็นอุปกรณ์ที่แยกจากการควบคุมของฝ่ายนิติบัญญัติ บัญญัติสิทธิอย่างเป็นทางการของหลายประเทศถือว่าเป็นบทบัญญัติที่มีอำนาจเหนือองค์กรนิติบัญญัติ แต่ก็เป็นไปได้ที่บทบัญญัติสิทธิเหล่านี้อาจจะมาอ่อนตัวลงเมื่อรัฐบาลออกบทบัญญัติอื่นที่อนุมัติโดยรัฐบาลต่อมา และไม่จำเป็นต้องได้รับการอนุมัติในการที่จะเปลี่ยนแปลงได้
บัญญัติสิทธิที่เป็นอิสระจากบทบัญญัติอื่น ฉะนั้นจึงสามารถเปลี่ยนแปลงหรือเพิกถอนโดยองค์กรผู้เสนอได้ ซึ่งไม่ใช่บัญญัติสิทธิตามรัฐธรรมนูญ
วัดสุรินทรารมณ์
วัดสุรินทรารมณ์ หรือ วัดโคกยาง ตั้งอยู่ที่ตำบลอีสานเขต อำเภอเฉลิมพระเกียรติ จังหวัดบุรีรัมย์
� 
วัดจอมสุทธาวาส (บ้านเขว้า) หมู่ที่ ๒ ตำบลอีสานเขต อำเภอเฉลิมพระเกียรติ จังหวัดบุรีรัมย์ และ
วัดบ้านตะโก หมู่ที่ ๑๐ ตำบลอีสานเขต อำเภอเฉลิมพระเกียรติ จังหวัดบุรีรัมย์ 
โรงเรียนในบริเวณใกล้เคียงวัดสุรินทรารมณ์ (บ้านโคกยาง) หมู่ที่ ๖ ตำบลอีสานเขต อำเภอเฉลิมพระเกียรติ จังหวัดบุรีรัมย์ 
โรงเรียนบ้านโคกยาง ตำบลอีสานเขต อำเภอเฉลิมพระเกียรติ จังหวัดบุรีรัมย์ �
อาสนวิหารอ็องกูแลม
อาสนวิหารอ็องกูแลม () หรือชื่อเต็มคือ อาสนวิหารนักบุญเปโตรแห่งอ็องกูแลม () เป็นอาสนวิหารโรมันคาทอลิก ประจำมุขมณฑลอ็องกูแลม ตั้งอยู่ที่เมืองอ็องกูแลม ประเทศฝรั่งเศส สถาปัตยกรรมที่เห็นอยู่ในปัจจุบันเป็นแบบโรมาเนสก์ อาสนวิหารอ็องกูแลมซึ่งเป็นอาสนวิหารตัวอย่างโดดเด่นด้านสถาปัตยกรรมโรมาเนสก์ได้รับการสถาปนาเป็นอาสนวิหารในปี ค.ศ. 1017
อาสนวิหารแรกที่สร้างสร้างบนสถานที่เดิมเป็นศาสนสถานก่อนสมัยศาสนาคริสต์ ในอาสนวิหารอ็องกูแลมใช้เวลาสร้างทั้งหมดเริ่มสร้างเป็นครั้งแรกเมื่อปี ในคริสต์ศตวรรษที่ 4 วัดถูกทำลายเมื่อโคลวิสที่ 1 เข้ามายึดเมืองหลังจากยุทธการที่วูเย ในปี ค.ศ. 507 อาสนวิหารต่อมาได้รับการสถาปนาในปี ค.ศ. 560 แต่ก็มาถูกเผาโดยชาวไวกิงและนอร์มันราวสองร้อยปีต่อมา
อาสนวิหารที่สามสร้างขึ้นภาพใต้การอำนวยการของบิชอปกรีมออาร์ อธิการอารามแซ็ง-ปีแยร์แห่งบร็องโตม และได้รับเสกในปี ค.ศ. 1017 เมื่อต้นคริสต์ศตวรรษที่ 12 ประชาชนเห็นพ้องกันว่าโบสถ์มีขนาดเล็กไปกว่าฐานะของเมือง การออกแบบอาสนวิหารใหม่ทำโดยบิชอปเฌราร์ที่ 2 ผู้เป็นบุคคลสำคัญคนหนึ่งของฝรั่งเศสในยุคนั้นผู้เป็น ศาสตราจารย์ สมณทูตสี่พระองค์ และเป็นศิลปินผู้มีฝีมือด้วย งานสร้างอาสนวิหารเริ่มขึ้นราวปี ค.ศ. 1110 และสิ้นสุดลงในปี ค.ศ. 1128
ลักษณะรูปทรงของอาสนวิหารก็ได้เปลี่ยนแปลงไปจากการซ่อมแซมและขยายตัวในช่วงหลายร้อยปีที่ตามมา เช่นหอระฆังที่ถูกทำลายไประหว่างสงครามศาสนาในคริสต์ศตวรรษที่ 16 นอกจากนั้นก็ยังมีการเปลี่ยนแปลงระหว่างการบูรณปฏิสังขรณ์โดยปอล อาบาดีระหว่างปี ค.ศ. 1866–1885 ที่รวมทั้งการสร้างหอใหม่สองหอที่คลุมด้วยหลังคาทรงกรวย จะมีก็แต่มุขด้านตะวันตกหรือด้านหน้าเท่านั้นที่ส่วนใหญ่ยังคงเป็นสถาปัตยกรรมยุคกลาง
ด้านหน้าของอาสนวิหารตกแต่งด้วยประติมากรรมถึงกว่า 70 รูปที่จัดเป็นสองหัวข้อ "พระเยซูเสด็จขึ้นสู่สวรรค์" และ "การพิพากษาครั้งสุดท้าย" ที่ผสานกันอย่างกลมกลืน พระเยซูปรากฏพระองค์ในกรอบมันดอร์ลา (mandorla) ขณะที่ทูตสวรรค์สององค์ชี้ให้สาวกเห็นมโนทัศน์ ใบหน้าของผู้ศรัทธาภายใต้ซุ้มโค้งต่างก็มองไปทางพระมหาไถ่ ขณะที่ผู้สร้างบาปถูกผลักเข้าไปตามซอกซุ้มโค้งให้ถูกลงโทษเป็นเหยื่อของซาตาน นอกจากสองหัวข้อนี้แล้วประติมากรก็ยังสร้างภาพที่สะท้อนให้เห็นถึงชีวิตประจำวันที่รวมทั้งการล่าสัตว์
ภายในสิ่งก่อสร้างเป็นทางเดินกลางที่อยู่ภายใต้โดมสามโดม แขนกางเขนยาวจรดหอทางด้านเหนือและใต้ มุขตะวันออกเป็นชาเปลกระจายออกไปสี่ห้อง ตรงบริเวณจุดตัดระหว่างทางเดินกลางและแขนกางเขนเป็นโดมขนาดใหญ่ที่สร้างแทนโดมเดิมที่ถูกทำลายไประหว่างการถูกล้อมโดยกองกำลังฝ่ายโปรเตสแตนต์ในปี ค.ศ. 1568 เดิมแขนกางเขนส่องสว่างด้วยหอตะเกียง (lantern tower) สองหอ แต่ในปัจจุบันเหลืออยู่เพียงหอเดียว (ปอล อาบาดี ได้ขยายต่อเติม และย้ายประติมากรรมของยุคกลางออกไป)
บริเวณร้องเพลงสวดครึ่งวงกลมขนามด้วยมุขขนาดเล็กสองมุขที่คลุมด้วยโดมครึ่งโดม
แรงตึงผิว
แรงตึงผิว (Surface tension) คือคุณสมบัติของพื้นผิวของของเหลว เป็นสิ่งทำให้เกิดบางส่วนของพื้นผิวของเหลวถูกดึงดูด (ยึดเข้าไว้ด้วยกัน) สู่พื้นผิวอื่น เช่น พื้นผิวของเหลวส่วนอื่น (การรวมตัวของหยดน้ำหรือหยดปรอทที่แกะกันเป็นลูกกลม)
แรงตึงผิวถูกทำให้เกิดขึ้นด้วยการดึงดูด (การดึงดูดของโมเลกุลกับโมเลกุลที่เหมือนกัน) เมื่อโมเลกุลบนพื้นผิวของของเหลวไม่ได้ล้อมรอบไปด้วยโมเลกุลที่เหมือนกันในทุกๆด้านแล้ว โมเลกุลจะมีแรงดึงดูดกับโมเลกุลใกล้เคียงบนพื้นผิวมากขึ้น
แรงตึงผิวมีมิติของแรงต่อความยาวหนึ่งหน่วย หรือของพลังงานต่อพื้นที่หนึ่งหน่วย ซึ่งทั้งสองมีค่าเท่ากัน แต่พลังงานต่อพื้นที่หนึ่งหน่วยอยู่ในพจน์พลังงานพื้นผิว ซึ่งเป็นพจน์ทั่วไปในนัยที่ใช้กับของแข็งไม่ค่อยใช้ในของเหลว
ในวัสดุศาสตร์ แรงตึงผิวใช้อยู่ในความเค้นพื้นผิว (surface stress) หรือ พลังงานอิสระพื้นผิว (surface free energy)
หนอนนก
หนอนนก () เป็นชื่อสามัญที่เรียกสำหรับหนอนของแมลงปีกแข็งชนิด "Tenebrio molitor" ปัจจุบันนิยมเพาะเลี้ยงเป็นสัตว์เศรษฐกิจ โดยมีความสำคัญใช้เป็นอาหารสำหรับสัตว์เลี้ยงชนิดต่าง ๆ โดยเฉพาะ สัตว์เลี้ยงสวยงาม เช่น ปลาสวยงาม, นกสวยงาม, สัตว์เลื้อยคลาน รวมถึงสัตว์เลี้ยงลูกด้วยนมขนาดเล็กบางชนิด เช่น แฮมสเตอร์ หรือ กระรอก
รูปร่างของหนอนนก เป็นหนอนที่มีเปลือก มีลำตัวยาวเรียวทรงกระบอกสีน้ำตาลอมเขียว เมื่อโตเต็มที่มีความกว้างลำตัว 0.28-3.2 มิลลิเมตร ยาว 29-35 มิลลิเมตร น้ำหนัก 0.2-0.24 กรัม มีอายุประมาณ 55-75 วัน ก่อนจะเข้าสู่ภาวะดักแด้ ซึ่งจะมีอายุในวงจรนี้ราว 5-7 วัน จากนั้นจะลอกคราบเป็นตัวโตเต็มวัย ซึ่งจะเป็นแมลงปีกแข็งลำตัวสีน้ำตาลอมดำ ซึ่งจัดเป็นแมลงศัตรูพืช มีถิ่นกำเนิดในทวีปยุโรปในที่ ๆ ที่มีอากาศค่อนข้างหนาวเย็น ซึ่งตัวเต็มวัยจะมีอายุเฉลี่ยประมาณ 3-6 เดือน ตัวเมีย 1 ตัว วางไข่ได้ 1-2 ฟอง/วัน หรือ 80-85 ฟอง/ตลอดวงจรชีวิต
คุณค่าของหนอนนก คือ เป็นอาหารที่มีทั้งโปรตีนและไขมันค่อนข้างสูง โดยเฉพาะไขมัน ในปลาสวยงามบางชนิด เช่น ปลาอะโรวาน่า หากให้หนอนนกในปริมาณที่มาก ปลาจะติดใจในบางตัวอาจจะไม่ยอมกินอาหารชนิดอื่นเลยก็เป็นได้ และจะสะสมไขมันในตัวซึ่งจะนำมาซึ่งอาการตาตก
นอกจากนี้แล้ว ในบางพื้นที่ ยังมีผู้รับประทานหนอนนกเป็นอาหารอีกด้วย ด้วยการทอดเช่นเดียวกับแมลงชนิดอื่น ๆ ที่รับประทานได้
ปัจจุบัน ได้มีผู้เพาะเลี้ยงหนอนนกเป็นสัตว์เศรษฐกิจ โดยโรงเรือนที่เพาะต้องเป็นสถานที่ ๆ โปร่ง อากาศถ่ายเทได้สะดวก ที่สำคัญคือ ต้องไม่ชื้น หากชื้นหนอนนกจะตายด้วยเชื้อราและไม่มีศัตรูตามธรรมชาติมารบกวน เช่น จิ้งจก, ตุ๊กแก หรือ มด ผู้ที่เลี้ยงสัตว์ เมื่อซื้อหนอนนกไปแล้ว จะนิยมเก็บด้วยการเทใส่ถาดหรือถังพลาสติกที่มีความสูงพอสมควรที่หนอนนกไม่สามารถปีนออกมาได้ ปิดฝาด้วยภาชนะแบบตะแกรง อาหารที่ให้สามารถให้ได้หลากหลาย ทั้ง ผักชนิดต่าง ๆ อาหารปลาเม็ด หรือ รำข้าว และต้องมีตะแกรงรองพื้น เพื่อช่วยในการร่อนมูลและเปลือกของหนอนนกที่ถ่ายออกมาด้วย
นิยมขายปลีกกันที่ขีดละ 40-80 บาท กิโลกรัมละ 300-500 บาท
ตูว์แรน
ตูว์แรน (, ฟังเสียง)) เป็นหมู่บ้านในจังหวัดกอแรซในแคว้นลีมูแซ็งในประเทศฝรั่งเศส ตูว์แรนตั้งอยู่ทางตอนกลางของฝรั่งเศส ตัวหมู่บ้านเป็นหมู่บ้านโบราณตั้งอยู่บนเนินสูง บนยอดเนินเป็นปราสาทเก่าที่มีหอคอยสูงที่มองเห็นได้แต่ไกล
ตูว์แรนได้รับเลือกให้เป็นหนึ่งในหมู่บ้านที่งดงามที่สุดในฝรั่งเศส โดยสมาคมเลปลูว์โบวีลาฌเดอฟร็องส์ (Les Plus Beaux Villages de France)
ยูเรเนียมเสริมสมรรถนะ
ยูเรเนียมเสริมสมรรถนะ (Enriched uranium) เป็นยูเรเนียมชนิดหนึ่งซึ่งอัตราส่วนของยูเรเนียม-235 มีปริมาณสูงขึ้นด้วยวิธีการการแยกไอโซโทป (isotope separation) ยูเรเนียมตามธรรมชาติมีไอโซโทป U อยู่ 99.284% และมี U ประมาณ 0.711% ของน้ำหนัก U เป็นเพียงไอโซโทปที่มีอยู่ในธรรมชาติ (ในผลรวมที่พอประเมินค่าได้) ไอโซโทปเดียวที่เป็นวัสดุฟิสไซล์กับนิวตรอนความร้อน
ยูเรเนียมเสริมสมรรถนะเป็นส่วนประกอบที่สำคัญในเครื่องกำเนิดไฟฟ้าพลังงานนิวเคลียร์และอาวุธนิวเคลียร์ สำนักงานพลังงานปรมาณูระหว่างประเทศจึงพยายามที่จะดูแลและควบคุมอุปทานของยูเรเนียมเสริมสมรรถนะและดำเนินการในผลกระทบของเครื่องกำเนิดไฟฟฟ้าพลังงานนิวเคลียร์เพื่อให้แน่ใจถึงความปลอดภัยและควบคุมการเพิ่มจำนวนของอาวุธนิวเคลียร์
ในระหว่างโครงการแมนฮัตตัน ยูเรเนียมเสริมสมรรถนะถูกตังชื่อรหัสว่า oralloy (โอราลลอย) มาจากการย่อคำของ Oak Ridge alloy (โลหะเจือโอ๊ก ริดจ์) ซึ่งเป็นที่ตั้งของโรงงานสมรรถนะยูเรเนียมเสริม คำว่า oralloy บางครั้งยังคงถูกใช้เรียกยูเรเนียมเสริมสมรรถนะ มียูเรเนียมเสริมสมรรถนะเกรดสูงอยู่ประมาณ 2,000 ตันในโลก ส่วนมากถูกผลิตขึ้นสำหรับอาวุธนิวเคลียร์, แรงขับเคลื่อนของเรือ, และจำนวนน้อยๆสำหรับการวิจัยเครื่องปฏิกรณ์นิวเคลียร์
U ที่เหลือหลังจากการเสริมสมรรถนะหรือที่เรียกว่าหางยูเรเนียม (depleted uranium, DU) ซึ่งถูกพิจารณาว่ามีกัมมันตภาพรังสีน้อยกว่ายูเรเนียมธรรมชาติ หางยูเรเนียมจะถูกนำไปผลิตเป็นกระสุนเจาะ หรือใช้เป็นเกราะสะท้อนนิวตรอนในเครื่องปฏิกรณ์นิวเคลียร์และในระเบิดนิวเคลียร์ หรือใช้ถ่วงท้องเรือเดินสมุทรป้องกันเรือโคลง ใช้ถ่วงสมดุลในเครื่องบิน
โรงเรียนราชวินิตสุวรรณภูมิ
โรงเรียนราชวินิตสุวรรณภูมิ เปิดสอนในระดับมัธยมศึกษาตอนต้นถึงมัธยมศึกษาตอนปลาย ได้รับพระราชทานนามโรงเรียน และได้รับพระบรมราชานุญาต ให้อัญเชิญพระมหามงกุฎประกอบเป็นตราสัญลักษณ์โรงเรียนจากองค์พระบาทสมเด็จพระปรมินทรมหาภูมิพลอดุลยเดช เมื่อวันที่ 8 สิงหาคม 2550 ปัจจุบันเปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6
พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้า ฯ พระราชทานชื่อ
โรงเรียนวัดหนองปรือ อำเภอบางพลี จังหวัดสมุทรปราการ เป็นชื่อ “โรงเรียนราชวินิตสุวรรณภูมิ”
และพระราชทานพระบรมราชานุญาตให้เชิญพระมหามงกุฎประกอบเป็นตราสัญลักษณ์ของโรงเรียน
ตั้งแต่วันที่ ๘ สิงหาคม ๒๕๕๐
ฉะนั้น อาศัยอำนาจตามความในมาตรา ๔๐ แห่งพระราชบัญญัติปรับปรุงกระทรวง ทบวง
กรม พ.ศ. ๒๕๔๕ มาตรา ๕ แห่งพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม
(ฉบับที่ ๒) พ.ศ. ๒๕๔๕ และมาตรา ๘ แห่งพระราชบัญญัติระเบียบบริหารราชการกระทรวงศึกษาธิการ
พ.ศ. ๒๕๔๖ และระเบียบกระทรวงศึกษาธิการ ว่าด้วยการตั้งชื่อสถานศึกษา พ.ศ. ๒๕๔๗ จึงให้
โรงเรียนวัดหนองปรือ เปลี่ยนชื่อเป็น “โรงเรียนราชวินิตสุวรรณภูมิ” อำเภอบางพลี สำนักงาน
เขตพื้นที่การศึกษาสมุทรปราการ เขต ๒ สำนักงานคณะกรรมการการศึกษาขั้นพื้นฐาน กระทรวงศึกษาธิการ
ตั้งแต่วันที่ได้รับพระราชทานพระบรมราชานุญาต
ยูกะ ซาเองูซะ อินเดซิเบล
ยูกะ ซาเองูซะ อินเดซิเบล (; ) เป็นวงดนตรีป็อปสัญชาติญี่ปุ่นสังกัดค่ายกีซาสตูดิโอ ก่อตั้งขึ้นในปี พ.ศ. 2545 มียูกะ ซาเองูซะ เป็นนักร้องนำ สามซิงเกิลแรกของวงใช้ประกอบอะนิเมะเรื่อง "จอมแสบวัยซ่า" () ส่วนซิงเกิลแรกที่สร้างชื่อเสียงที่สุดคือ "คิมิโตะยากูโซกุชิตะยาซาชิอิอาโนะบาโชมาเดะ" () ประกอบอะนิเมะเรื่อง "ยอดนักสืบจิ๋วโคนัน" () ติดอันดับ 8 ของออริคอน
ยูกะ ซาเองูซะ นักร้องนำของวง ได้ออกมาประกาศเมื่อวันที่ 21 ตุลาคม พ.ศ. 2552 ว่าจะมีการยุบวงในเดือนมกราคม พ.ศ. 2553
ปิชิเลมู
ปิชิเลมู (มาปูดุงกุน: Pichilemu "ป่าขนาดเล็ก") เป็นเมืองท่องเที่ยวตั้งอยู่ใจกลางของประเทศชิลี และเป็นเมืองหลวงของจังหวัดการ์เดนัลกาโร
ชายหาดของเมืองปิชิเลมูถือว่าเป็นหนึ่งในสถานที่ที่ดีที่สุดสำหรับการโต้คลื่น
อาสนวิหารบาเยอ
อาสนวิหารบาเยอ () หรือ อาสนวิหารแม่พระแห่งบาเยอ () เป็นอาสนวิหารโรมันคาทอลิก ประจำมุขมณฑลบาเยอ ตั้งอยู่ที่เมืองบาเยอในประเทศฝรั่งเศส สถาปัตยกรรมที่เห็นอยู่ในปัจจุบันเป็นแบบนอร์มัน-โรมาเนสก์ อาสนวิหารบาเยอมีฐานะเป็นอนุสาวรีย์แห่งชาติแห่งฝรั่งเศสด้วย
ที่ตั้งของอาสนวิหารเดิมเป็นเทวสถานโรมันโบราณ อาสนวิหารบาเยอที่ได้รับการเสกเป็นอาสนวิหารในปี ค.ศ. 1077 เฉพาะพระพักตร์ของวิลเลียม ดยุกแห่งนอร์ม็องดีและพระมหากษัตริย์อังกฤษ อาสนวิหารบาเยอเป็นสถานที่ที่ดยุกวิลเลียมแห่งนอร์ม็องดีบังคับให้ฮาโรลด์ กอดวินสันให้สัตยาบันที่นำไปสู่การพิชิตอังกฤษของชาวนอร์มัน
อาสนวิหารบาเยอได้รับการขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
โก ฮิบิกิ
โก ฮิบิกิ (; ) เป็นตัวละครจากเกมสตรีทไฟท์เตอร์ ซึ่งเป็นอาจารย์สอนวิชามวยไทยที่พำนักอยู่ในฮ่องกง ซึ่งโกมีความปรารถนาให้ แดน ฮิบิกิ ซึ่งเป็นบุตรชายของตนฝึกวิชามวยไทย แต่แดนก็มีความรู้ด้านนี้เพียงเล็กน้อย จากความหลงตัวเองทำให้เขาหันมาประยุกต์วิชาที่ตนคิดค้นขึ้นใหม่ โดยนำคาราเต้ กับบางส่วนของวิชามวยไทยมาผสมกัน จนกลายเป็นศาสตร์ใหม่ซึ่งมีชื่อว่า ไซเคียว-ริว (Saikyō-Ryū) ในเวลาต่อมา
โก ฮิบิกิเป็นผู้สอนวิชามวยไทยซึ่งพำนักอยู่ในฮ่องกง และต่อมา เขาได้เข้าท้าประลองฝีมือกับสกัดในการแข่งขันมวยไทยรอบสุดท้ายที่จัดขึ้นในปีค.ศ. 1971 ซึ่งมีเพียงหนึ่งปีต่อครั้ง และการต่อสู้ในครั้งนั้น ได้ทำให้สกัดสูญเสียดวงตาข้างขวาไป ในขณะที่โก ฮิบิกิ เป็นฝ่ายเสียชีวิต จากเหตุการณ์ในครั้งนั้นส่งผลให้ แดน ฮิบิกิ (ซึ่งเป็นบุตรชาย) เกิดความคิดที่จะล้างแค้นให้บิดาของตนต่อไป อย่างไรก็ตาม โก ฮิบิกิ ก็ยังคงถือเป็นตัวละครที่ยังคงมีความลึกลับ ที่ยังต้องรอการเปิดเผยข้อมูลจากทางแคปคอมต่อไป
มีการกล่าวถึงประเด็นที่เกี่ยวข้องกับรูปแบบการต่อสู้ในต่างประเทศว่าโก ฮิบิกิ มีรูปแบบการต่อสู้แบบมวยไทยเช่นดียวกับสกัด หรือแบบไซเคียว-ริว เช่นเดียวกับบุตรชายกันแน่ เนื่องด้วยมีหลายสื่อแสดงถึงการกำหนดข้อมูลจากแคปคอมซึ่งเป็นผู้ผลิตเกมได้กำหนดไว้ในเบื้องต้นว่าโกเป็นนักมวยไทย รวมทั้งนิตยสารเกมหลายเล่มก็ได้กล่าวถึงโกผู้เป็นบิดาของแดนว่าเป็นผู้ใช้วิชามวยไทยด้วยเช่นกัน
ในขณะที่บางสื่อให้เหตุผลว่าโก ฮิบิกิ ได้ปรากฏตัวในเกมอย่างพ็อกเก็ตไฟท์เตอร์ และ SVC เคออส: เอสเอ็นเค vs. แคปคอม (SVC Chaos: SNK vs. Capcom) ในภาพลักษณ์ของนักคาราเต้สวมหน้ากากที่แลดูคล้ายกับมิสเตอร์คาราเต้ในซีรีส์อาร์ทออฟไฟท์ติ้ง แต่ก็มีการแย้งขึ้นมาว่าบทสนทนาในเกม SVC นั้นก็ระบุว่าเขาไม่ใช่พ่อของแดน นั่นเป็นการจงใจที่ผู้ผลิตต้องการล้อเลียนถึงมิสเตอร์คาราเต้เท่านั้น รวมทั้งมีการชี้แจงว่าเครื่องแต่งกายแบบเดียวกับที่แดน ฮิบิกิ สวมใส่นั้นเป็นภาพที่แฟนเกมสมมุติขึ้นมาเอง โดยให้เหตุผลว่าทางแคปคอมยังไม่เคยกำหนดให้โก ฮิบิกิ ปรากฏตัวอย่างเป็นทางการในเกมใดๆทั้งสิ้น
อาสนวิหารรอแดซ
อาสนวิหารรอแดซ () หรือชื่อเต็มว่า อาสนวิหารแม่พระแห่งรอแดซ () เป็นอาสนวิหารโรมันคาทอลิก ของมุขมณฑลรอแดซ ตั้งอยู่ที่เมืองรอแดซในประเทศฝรั่งเศส ด้านหน้าที่มีลักษณะตันเป็นส่วนหนึ่งของกำแพงเมืองรอแดซ
รอแดซหันมานับถือศาสนาคริสต์ราวคริสต์ศตวรรษที่ 4 ถึงที่ 5 และได้รับการกล่าวถึงว่าเป็นอาสนวิหารเป็นครั้งแรกราว ค.ศ. 516 ตัวอาสนวิหารสร้างขึ้นใหม่ราวปี ค.ศ. 1000 จากนั้นก็มาสร้างใหม่อีกครั้งในปี ค.ศ. 1276 ซึ่งทำให้ไม่เหลือร่องรอยใด ๆ จากสถาปัตยกรรมก่อนหน้านั้น
การก่อสร้างต้องมายุติลงเมื่อเกิดแบล็กเดท และระหว่างสงครามร้อยปี และมาเริ่มกันใหม่อีกครั้งเมื่อต้นคริสต์ศตวรรษที่ 15 โดยสร้างบริเวณร้องเพลงสวดและเพดานจนเสร็จ และช่วงแรกของทางเดินกลาง หลังจากเพลิงไหม้ในปี ค.ศ. 1510 บิชอปฟร็องซัว แด็สแต็ง ก็ทำการสร้างอาสนวิหารขึ้นใหม่ระหว่างปี ค.ศ. 1513 ถึงปี ค.ศ. 1526 ภายใต้การอำนวยการของอ็องตวน ซาลแว็ง พร้อมด้วยหอระฆังอันงดงามใหม่ อาสนวิหารมาสร้างเสร็จราวปี ค.ศ. 1531
แม้ว่าการสร้างอาสนวิหารจะใช้เวลานาน แต่กระนั้นโครงสร้างและลักษณะสถาปัตยกรรมก็มีความกลมกลืนกันเป็นอย่างดี ที่ส่วนใหญ่เป็นสถาปัตยกรรมกอทิกที่นำเข้ามายังบริเวณมิดีจากทางตอนเหนือของฝรั่งเศสโดยสถาปนิกฌ็อง เดช็อง
ตัวอาสนวิหารสร้างด้วยหินทรายสีแดง ด้านหน้าที่มีลักษณะขึงขังและตัน ขนาบด้วยหอใหญ่สองหอ ที่ทำให้ขัดกับจุดประสงค์ของการเป็นสิ่งก่อสร้างเพื่อการพิทักษ์ป้องกัน ด้านหน้าเป็นส่วนหนึ่งของกำแพงเมืองรอแดซ หอระฆังที่สูง 87 เมตรมียอดเป็นโคมและมีพระรูปของพระนางมารีย์พรหมจารีอยู่บนยอด พร้อมด้วยทูตสวรรค์สี่องค์
ลำน้ำโค้งตวัด
ลำน้ำโค้งตวัด () เป็นลักษณะทางธรณีสัณฐานชนิดหนึ่งของทางน้ำ ซึ่งลักษณะจะเป็นทางน้ำที่คดเคี้ยวคล้ายงูเลื้อย บ้างจึงเรียกว่าลำน้ำงูเลื้อย (snaking stream) ทางน้ำแบบนี้เกิดจากกระบวนการฟลูเวียล (Fluvial) ซึ่งจะพบบริเวณที่ราบลุ่มที่ความชันน้อยมาก จะเป็นบริเวณที่กำลังจะลงทะเลทางน้ำจะมีการกัดเซาะทางลึกน้อยกว่าทางด้านข้าง เพราะจากต้นน้ำที่มีความชันมากทางน้ำก็จะมีพลังงานมาก แต่เมื่อมาถึงบริเวณที่ราบลุ่มความชันลดลงทางน้ำจึงต้องมีการกวัดแกว่งออกทางด้านข้างเพื่อรักษาความเสถียรของมัน กระแสน้ำที่ปะทะกับตลิ่งด้านหนึ่งจะทำให้เกิดการกัดเซาะแต่จะไปเกิดการตกสะสมตัวในตลิ่งฝั่งตรงข้ามแทน แต่การกวัดแกว่งนั้นจะมีการเปลี่ยนแปลงสภาพตำแหน่งของท้องน้ำอยู่ในขอบเขตไม่เกินเส้นกวัดแกว่งปกติซึ่งถ้าเวลาผ่านไปเส้นก็จะมีการเปลี่ยนตำแหน่งตามไปด้วย
ในบริเวณลำน้ำโค้งตวัดสามารถแบ่งบริเวณย่อยๆ ออกเป็น 3 บริเวณได้แก่ทางน้ำลักษณะนี้เราจะพบได้ทั่วไปในตอนปลายของแม่น้ำ เช่น ตอนปลายของแม่น้ำเจ้าพระยาตั้งแต่กรุงเทพมหานครลงมาถึงสมุทรปราการก่อนจะลงสู่อ่าวไทย หรือตอนปลายของแม่น้ำโขง, แม่น้ำแม่กลอง, แม่น้ำท่าจีน เป็นต้น
คู่หูของผมเป็นลิงครับ
คู่หูของผมเป็นลิงครับ หรือที่ร้องในเพลงเปิดว่า คู่เล่นยิมของฉันเป็นลิง ในชื่อภาษาอังกฤษว่า My Gym's Partner's a Monkey เป็นการ์ตูนตลกขบขันของประเทศสหรัฐอเมริกาผลิตโดย Timothy และ Julie McNally Cahill สังกัดการ์ตูนเน็ตเวิร์ค เป็นหนึ่งในผลงานต้นฉบับของการ์ตูนเน็ตเวิร์คสตูดิโอ และฉายทางช่องบูมเมอแรง
เรื่องราวของ"คู่หูของผมเป็นลิงครับ" เป็นเรื่องเกี่ยวกับเด็กผู้ชาย อดัม ไลออน และเพื่อนของเขาที่เป็นลิง เจค P. สไปเดอร์มังกี้ ในโรงเรียนมัธยมต้นชาร์ลสดาร์วิน หรือ CDMS (Charles Darwin Middle School)
อดัมถูกส่งมายังโรงเรียนมัธยมต้นชาร์ลสดาร์วินด้วยความผิดพลาดในนามสกุลของเขาเป็น Lion (สิงโต) จึงถูกส่งมาจากโรงเรียนมัธยมต้นเชสเตอร์อาร์เธอร์มายังโรงเรียนมัธยมต้นชาร์ลสดาร์วิน ซึ่งเป็นโรงเรียนของสัตว์ (ซึ่งในภายหลังเปิดเผยว่าอาจารย์ใหญ่ของโรงเรียนมัธยมต้นชาร์ลสดาร์วินก็ทราบเรื่องนี้ แต่ไม่ทำเรื่องส่งอดัมกลับเพราะกลัวถูกฟ้อง) ภายหลังจากการย้ายเข้ามา อดัมได้เป็นคู่ยิมกับเจค (ตามชื่อเรื่อง) และได้กลายเป็นเพื่อนกัน ซึ่งในแต่ละตอนอดัมต้องเผชิญหน้ากับวิชาเรียนของสัวต์ ไม่ว่าจะเป็นการล่าเหยื่อ, การสะกดรอย รวมทั้งเรื่องราวผ่านตัวละครสัตว์สายพันธุ์ต่างๆ
โรงเรียนมัธยมต้นชาร์ลสดาร์วินเป็นโรงเรียนของสัตว์ ภาพรวมๆจึงเหมือนโรงเรียนของมนุษย์ แต่ภายในมีสภาพเหมือนกับป่า มีเถาวัลย์ให้โหน, มีแม่น้ำสำหรับปลาใหญ่ และท่อน้ำด้านบนสำหรับปลาเล็ก ส่วนภายนอกก็มีป้ายซึ่งจะเปลี่ยนข้อความไปในแต่ละครั้ง นอกจากโรงเรียนมัธยมต้นชาร์ลสดาร์วินแล้ว ในเรื่องยังมีโรงเรียนมัธยมปลายและโรงเรียนมัธยมต้นสำหรับพืชอีกด้วย
ฟิชชันเกิดเอง
ฟิชชันเกิดเอง (Spontaneous fission, SF) เป็นรูปแบบของลักษณะการสลายตัวของสารกัมมันตรังสีของไอโซโทปหนัก ตามหลักทฤษฎีแล้ว เป็นไปได้ที่จะเกิดกับนิวเคลียสอะตอมที่มีมวลมากกว่าหรือเท่ากับ 100 หน่วยมวลอะตอม (u) นั่นคือ ธาตุที่อยู่ใกล้กับรูทีเนียม อย่างไรก็ตามในทางปฏิบัติแล้ว ฟิชชันเกิดเองจะเกิดได้เมื่อมวลอะตอมมากกว่า 230 u (ธาตุที่อยู่ใกล้กับทอเรียม) ธาตุที่ไวต่อฟิชชันเกิดเองจะเป็นธาตุแอกทิไนด์เลขอะตอมสูง เช่น เมนเดลีเวียม และ ลอว์เรนเซียม, และธาตุทรานส์-แอกทิไนด์ เช่น รัทเทอร์ฟอร์เดียม
สำหรับยูเรเนียมและทอเรียม รูปแบบฟิชชันเกิดเองสามารถเกิดขึ้นได้ แต่ไม่พบว่าเป็นส่วนมากของการสลายกัมตรังสี ทั่วจะถูกละเลย ยกเว้นต้องการการพิจารณาของอัตราการแตกกิ่ง (branching ratio) เมื่อกำหนดภาวะของตัวอย่างที่ประกอบไปด้วยธาตุเหล่านี้ เกณฑ์ฟิชชันเกิดเองสามารถประมาณค่าด้วยสมการ:
เมื่อ Z คือเลขอะตอม และ A คือเลขมวล (นั่นคือ 235 สำหรับ U-235)
ฟิชชันเกิดเองให้ผลคล้ายกับนิวเคลียร์ฟิชชันซึ่งเกิดจากการถูกชน อย่างไรก็ตามฟิชชันเกิดเองก็เหมือนกับรูปแบบอื่นของการสลายตัวของสารกัมมันตรังสีที่เกิดจาก quantum tunneling โดยปราศจากการปะทะอะตอมโดยนิวตรอนหรืออนุภาคอื่นในนิวเคลียร์ฟิชชันซึ่งเกิดจากการถูกชน ฟิชชันเกิดเองจะปลดปล่อยนิวตรอนเหมือนกับฟิชชันทั่วไป ดังนั้นเมื่อเกิดมวลวิกฤติ ฟิชชันเกิดเองก็จะเกิดปฏิกิริยาลูกโซ่ ยิ่งไปกว่านั้น ไอโซโทปกัมมันตภาพรังสีสำหรับฟิชชันเกิดเองเป็นรูปแบบการสลายที่สำคัญที่อาจเป็นต้นกำเนิดนิวตรอน แคลิฟอร์เนียม-252 (ครึ่งชีวิต 2.645 ปี, SF branch ratio 3.09%) ถูกนำมาใช้ในจุดประสงค์นี้บ่อยๆ
ตราบเท่าที่การแตกตัวของนิวเคลียสของอะตอมให้การลดทอนเพียงเล็กน้อยของผลรวมของนิวเคลียสนั้นสามารถเกิดฟิชชันเกิดเองได้ กระบวนการนี้คือกระบวนการป้วส์ซอง (Poisson process): สำหรับช่วงเวลาสั้นๆความน่าจะเป็นของฟิชชันเกิดเองเป็นสัดส่วนต่อความยาวของช่วงเวลา
ฟิชชันเกิดเองของยูเรเนียม-238 ทำให้เกิดร่องรอยในแร่ที่มียูเรเนียมอยู่ตามการถดถอยของชิ้นส่วนการแบ่งแยกตัวตลอดโครงสร้างผลึก ร่องรอยนี้หรือ "รอยแบ่งแยกนิวเคลียส (fission tracks)" ซึ่งเป็นพื้นฐานการตรวจหาอายุจากกัมมันตภาพรังสี (radiometric dating) ซึ่งเป็นเทคนิคที่เรียกว่าการหาอายุจากรอยแบ่งแยกนิวเคลียส (fission track dating)
องค์การอนุรักษ์สถานที่เพื่อประโยชน์ทางประวัติศาสตร์หรือความสวยงามแห่งชาติ
องค์การอนุรักษ์สถานที่เพื่อประโยชน์ทางประวัติศาสตร์หรือความสวยงามแห่งชา หรือเรียกสั้นๆ ว่า องค์การอนุรักษ์แห่งชาติ () เป็นองค์การเพื่อการอนุรักษ์ที่ตั้งอยู่ในอังกฤษ, เวลส์ และ ไอร์แลนด์เหนือ แต่ไม่รวมสกอตแลนด์ที่มีองค์การอิสระของตนเอง--องค์การอนุรักษ์แห่งสกอตแลนด์.
วัตถุประสงค์ที่ระบุไว้ในเว็บไซต์ขององค์การกล่าวว่า:
องค์การอนุรักษ์แห่งชาติเป็นเจ้าของอสังหาริมทรัพย์มากมายที่รวมทั้งคฤหาสน์ที่มีความสำคัญทางประวัติศาสตร์ และ สวน, อนุสาวรีย์ทางอุตสาหกรรม และ สังคมสถานทางประวัติศาสตร์ องค์การอนุรักษ์แห่งชาติเป็นเจ้าของที่ดินที่ใหญ่ที่สุดในอังกฤษ ที่รวมทั้งบริเวณที่มีความงดงามตามธรรมชาติที่เปิดให้สาธารณชนเข้าชมได้โดยไม่ต้องเสียค่าเข้าชม และเป็นองค์การที่มีสมาชิกจำนวนมากที่สุดในสหราชอาณาจักร และเป็นองค์การกุศลที่ใหญ่ที่สุดในสหราชอาณาจักรทั้งในด้านรายได้และทรัพย์สิน
เวสต์วิคัมพาร์ก
เวสต์วิคัมพาร์ก () เป็นคฤหาสน์ชนบทที่ตั้งอยู่ไม่ไกลจากหมู่บ้านเวสต์วิคัม ในเคาน์ตีบักกิงแฮมเชอร์ สหราชอาณาจักร สร้างขึ้นระหว่างปี ค.ศ. 1740 ถึงปี ค.ศ. 1800 โดยมีวัตถุประสงค์จะให้เป็น "วังสราญรมย์" (pleasure palace) สำหรับเซอร์ ฟรานซิส แดชวุด บารอนเลอดิสเปนเซอร์ที่ 15 ผู้ได้ชื่อว่าเป็นผู้ถือลัทธิลิเบอร์ทีน (Libertine) หรือผู้ดำเนินชีวิตโดยปราศจากกฎเกณฑ์ที่วางไว้ของสังคมของคริสต์ศตรวรรษที่ 18 และเป็นผู้รักศิลปะอย่างฉาบฉวย (dilettante)
ตัวสิ่งก่อสร้างที่เป็นตึกสี่เหลี่ยมยาวที่มีด้านหน้า (façade) สี่ด้านที่ตกแต่งด้วยเสาและจั่วอย่างเป็นนาฏกรรม เป็นสถาปัตยกรรมที่แสดงให้เห็นถึงการวิวัฒนาการของสถาปัตยกรรมบริติชของคริสต์ศตวรรษที่ 18 ที่เริ่มตั้งแต่สถาปัตยกรรมแบบปัลลาดีโอไปจนถึงสถาปัตยกรรมฟื้นฟูคลาสสิก รวมทั้งลักษณะเฉพาะตัวที่ทำให้เป็นคฤหาสน์ที่ลักษณะทางสถาปัตยกรรมที่เป็นเอกลักษณ์ของตนเอง ตัวสิ่งก่อสร้างตั้งอยู่ภายในบริเวณสวนภูมิทัศน์แบบคริสต์ศตวรรษที่ 18 ที่ตกแต่งด้วยศาสนสถานขนาดย่อม และสิ่งก่อสร้างตกแต่ง ที่เป็นเหมือน "บริวาร" ของตัววัดหลักที่คือตัวคฤหาสน์
"เวสต์วิคัมพาร์ก" เป็นสิ่งก่อสร้างอยู่ในรายชื่อสิ่งก่อสร้างภายใต้การพิทักษ์ เกรด 1 ปัจจุบันคฤหาสน์มีองค์การอนุรักษ์แห่งชาติเป็นผู้บริหาร
เวสต์วิคัมพาร์กที่เป็นสิ่งก่อสร้างภายใต้การพิทักษ์ระดับ 1 ได้รับการมอบให้แก่องค์การอนุรักษ์แห่งชาติ โดยเซอร์จอห์น ลินซีย์ แดชวุด บารอนเนทที่ 10 (ค.ศ. 1896–ค.ศ. 1966) เมื่อปี ค.ศ. 1943 แต่เซอร์จอห์นยังคงเป็นเจ้าของทรัพย์สินภายในตัวบ้านที่ได้ทำการขายไป หลังจากการเสียชีวิตของเซอร์จอห์นแล้ว เซอร์ฟรานซิส จอห์น เวอร์นอน แฮร์วาร์ด แดชวุดบุตรชายก็ทำการบูรณปฏิสังขรณ์คฤหาสน์ ในปัจจุบันขณะที่ตัวสิ่งก่อสร้างเป็นขององค์การอนุรักษ์แห่งชาติแต่ก็ยังเป็นที่พำนักอาศัยของเซอร์เอดเวิร์ด จอห์น ฟรานซิส แดชวุดบุตรชายของเซอร์ฟรานซิสและครอบครัวอยู่ เวสต์วิคัมพาร์กเปิดให้ประชาชนเข้าชมระหว่างช่วงฤดูร้อน และเป็นสถานที่ที่รับจัดงานเลี้ยงแต่งงาน และ งานเลี้ยงของบริษัทที่รายได้นำไปใช้ในการบำรุงรักษาตัวบ้าน
ซอนนี่ จิ๊จ๊ะจะเป็นดาว
ซอนนี่ จิ๊จ๊ะจะเป็นดาว () เป็นรายการละครชุดคอมมาดี้ทางโทรทัศน์จากอเมริกา ถูกสร้างโดย Steve Marmel โดยเนื้อเรื่องเกี่ยวกับ ประสบการณ์
และชีวิตของเด็กผู้หญิงคนหนึ่ง ที่ชื่อว่า "ซอนนี่ มอนโร" ที่ได้เลือกเข้ามาแสดง ซีรีส์เรื่อง So Random ในฮอลิวู๊ด และระหว่างที่เธออยู่ฮอลิวู๊ดนั้น ก็เกิดเรื่องขึ้นมากมาย , ซอนนี่จิ๊จ๊ะจะเป็นดาว
ถูกฉายครั้งแรกทางโทรทัศน์เคเบิล ช่อง ดิสนี่ชาแนลในประเทสอเมริกา ในวันที่ 8 กุมภาพันธ์ 2552 และถูกนำมาฉายใน ช่องของดิสนี่ชาแนลเอเชียนในปลายเดือน 2552 ที่ประเทศไทย สามารถ
รับชมได้ที่ True Visions ช่อง 76 และเรื่องนี้ กำลังถ่ายทำภาพต่อใน ฤดูการที่ 2 ในเดือน พฤศจิกายน 2552 และซีรีส์เรื่องนี้ยังเป็นเรื่องแรก ของ ดิสนี่ชาแนล ที่แพร่ภาพออกมาแบบ ไฮ เดฟิเนชั่น ปัจจุบัน ซีซั่นสองได้ออกอากาศในหลายๆประเทศแล้ว
และยังเป็นซิทคอมที่โด่งดัง เป็นที่ชื่นชอบของใครหลายๆคน 
ในประเทศไทย บริษัท เอ็มวีดี เป็นผู้ได้รับลิขสิทธิ์ จัดทำเป็น DVD ซึ่งปัจจุบัน ได้ผลิตมา 2 Vol. แล้ว นั่นคือ Vol.1 มาประมาณเดือน มกรา 2553 , Vol.2 มาประมาณเดือน มีนาคม 2553
และ Vol.3 ที่กำลังทำออกมาภายในเดือนพฤษภาคมนี้
แต่เดิม ชื่อหลังของตัวละครหลักคือ "มอลลี่ มอนโร" และชื่อเรื่องนี้แต่เดิม ถูกตั้งว่า "ยินดีต้อนรับสู่ มอลลี่วู๊ด (Welcome to Mollywood) " และเขาก็เปลี่ยนชื่อของเธอเป็น "ฮฺอลี่ มอนโร" เพื่อให้เข้ากับ ชื่อเรื่องใหม่ที่ตั้งอีกครั้ง คือ "ยินดี้ต้อนรับสู่ ฮอลิวู๊ด (Welcome to Holliwood) (ที่ใส่ I แทน Y เพราะกันละเมิดลิขสิทธิ์) แต่สุดท้าย ทางโปรดิ๊วเซอร์ ก็เปลี่ยนชื่อตัวละครหลักอีกครั้งให้เป็น "ซอนนี่ มอนโร" 
และสรุปตั้งชื่อเรื่องให้เป็น "ซอนนี่ จิ๊จีะ จะเป็นดาว (Sonny with a chance)"
เพลงเปิดรายการ 'ซอนนี่ จิ๊จ๊ะจะเป็นดาว" คือ "So Far So great" แต่งโดย Jeanne Lurie และ [Chen Neenan]] ร้องโดย Demi Lovato โดยเพลงนี้ ถุกผลิต
โดย Hollywood Records และยังถูกรวมอยู่ในอัลบั้มล่าสุดของ Demi Lovato คืออัลบั้ม Here we go again ทีพึ่งมาในปี 2552 นี้ โดยเพลงธีมเป็นเพลงแนว ป๊อบ ร๊อค
! ประเทศ
! ช่อง
! วันออกอากาศ
! ชื่อเรื่อง
เชน แม็กแมน
เชน แบรนดอน แม็กแมน (Shane Brandon McMahon) เกิดวันที่ 15 มกราคม ค.ศ. 1970 ที่รู้จักกันดีในชื่อ เชน แม็กแมน (Shane McMahon) เป็นลูกชายของวินซ์ แม็กแมน อดีตรองประธานบริหารของWWE นักมวยปล้ำพาร์ทไทม์ เขนเป็นนักธุรกิจรุ่นที่ 4 ของตระกูลแม็กแมน ซึ่งเป็นตระกูลที่มีธุรกิจเกี่ยวกับกีฬามวยปล้ำ เชนเคยเป็นแชมป์ยุโรป และแชมป์ฮาร์ดคอร์มาแล้ว ในปี 2001 เชนเคยเป็นเจ้าของWCWและECW ต่อมาได้ถูกวินซ์พ่อของตนเข้ายึด WCW และ ECW ทำให้วินซ์ได้กลายเป็นเจ้าของแทนไปในที่สุด ปี 2016 เชนได้เป็นคอมมิสชันเนอร์ของฝั่งสแมคดาวน์
เทรน (วงดนตรี)
เทรน () เป็นวงร็อกก่อตั้งในปี ค.ศ. 1993 สมาชิกรุ่นแรกของวงประกอบด้วยแพทริก โมนาฮาน ร็อบ ฮอตช์คิสส์ จิมมี สแตฟฟอร์ด สกอตต์ อันเดอร์วูด และชาร์ลี โคลิน วงประสบความสำเร็จจากอัลบั้มแรกชื่อ "เทรน" ด้วยซิงเกิล "มีตเวอร์จิเนีย" อัลบั้มที่สอง "ดรอปส์ออฟจูปิเตอร์" มีซิงเกิลนำคือ "ดรอปส์ออฟจูปิเตอร์ (เทลล์มี)" ได้รับรางวัลแกรมมีสองรางวัลในปี ค.ศ. 2002 อัลบั้มได้รับการรับรองระดับแพลตินัมสองครั้งในสหรัฐ และแคนาดา เป็นอัลบั้มที่ขายดีที่สุดของวงจนถึงปัจจุบัน
สตูดิโออัลบั้มที่สาม "มายไพรเวตเนชัน" ออกจำหน่ายในปี ค.ศ. 2003 ได้รับการรับรองระดับแพลตินัมในสหรัฐกับซิงเกิล "คอลลิงออลแอนเจิลส์" หลังจากฮอตช์คิสส์และโคลินออกจากวง วงออกอัลบั้มที่สี่ "ฟอร์มี, อิตส์ยู" ในปี ค.ศ. 2006 มีสมาชิกวงคนใหม่คือ แบรนดอน บุช (คีย์บอร์ด) และจอห์นนี โคลต์ (เบส) แม้ว่าจะได้รับการตอบรับที่ดี แต่อัลบั้มไม่ประสบความสำเร็จนัก เทรนจึงประกาศพักวงนานสองปี
ตั้งแต่เปิดตัวในอุตสาหกรรมดนตรี เทรนขายอัลบั้มได้มากกว่า 10 ล้านอัลบั้ม และเพลง 30 ล้านหน่วยทั่วโลก
แนวฟันในหิน
แนวฟันในหิน () เป็นโครงสร้างที่เกิดขึ้นภายในหินคาร์บอเนต, หินปูน, หินโดโลไมต์, หินอ่อนและหินตะกอนชนิดอื่นๆ ที่มีลักษณะเป็นแนวชั้นบางๆ หรือรอยต่อที่ไม่ต่อเนื่องและไม่เป็นระบบหรือเป็นลักษณะรอยแตก แนวฟันในหินนี้เป็นผลมาจากแรงกดอัดและแรงดันของสารละลายในขณะที่เกิดการก่อตัวใหม่ และอาจจะมีการขยายขนาดใหญ่ขึ้นจากการไหลของน้ำบาดาล แนวฟันในหินจะปรากฏเป็นฟันปลาในหินโผล่และหินตัวอย่าง บ่อยครั้งที่จะพบแนวเส้นของดินเหนียวหรือดินเคลย์และแร่ทึบแสงอาทิเช่น เหล็กออกไซด์ หรือสิ่งมีชีวิตที่มีสีเข้มแทรกอยู่
คำว่า แนวฟันในหิน ""Stylolite"" นั้นมาจากภาษากรีกจากคำว่า ""pillar"" ที่แปลว่าเสาหิน และ ""stylo"" ที่แปลว่าปลายแหลม และเมื่อเปรียบเทียบกับภาษาฝรั่งเศสคำว่า ""stylo"" จะแปลว่าดินสอ และ ""pillar saint"" จะแปลว่านักบุญที่ยืนอยู่บนเสาหิน
แนวฟันในหิน นั้นไม่ใช่โครงสร้างรอยแตกถึงแม้ว่าจะมีการอธิบายเอาไว้วว่าเป็นรูปแบบของการต้านรอยแตกร้าว ที่ด้านหนึ่งมีการเลื่อนหรือเคลื่อนที่ไปมากกว่าอีกด้านหนึ่งโดยได้มีการพิสูจน์ออกมาแล้วในหินปูนฟอสซิลลิเฟอร์รัส (หินปูนที่มีองค์ประของซากดึกดำบรรพ์จำนวนมาก) ที่ซากดึกดำบรรพ์นั้นมีการถูกตัดผ่านโดยแนวฟันในหินซึ่งจะทำให้อีกด้านหนึ่งที่ไม่ถูกตัดผ่านนั้นยังคงอยู่ ส่วนอีกด้านที่ถูกตัดผ่านนั้นจะถูกละลายออกไปเสมอ เรย์และแบรดเบอร์รี่ได้ทำการตรวจสอบในอุณหภูมิ 13/12 องศาเซลเซียส และ 18/16 ของความเสถียรของระบบไอโซโทปในหินปูนบนด้านระนาบของแนวฟันในหินซึ่งจะพบความแตกต่างขององศาของของไหลในหินและปฏิกิริยาในหิน
ชาโดว์ไกส์
ชาโดว์ไกส์ (; ) เป็นตัวละครตัวพิเศษที่ปรากฏในเกมสตรีทไฟท์เตอร์ ภาค EX 2 ซึ่งเป็นตัวละครที่ได้แรงดลบันดาลใจจากตัวละครของโชทาโร่ อิชิโนะโมะริซึ่งเป็นนักเขียนมังงะแนวโทคุซัทสึที่มีชื่อเสียงของญี่ปุ่น โดยดัดแปลงมาจากชื่อตัวละคร อะพอลโลไกส์ เช่นเดียวกับ คิว (ดัดแปลงมาจาก หุ่นยนต์นักสืบ K), กิลล์ (ดีไซน์สีแดง-น้ำเงินครึ่งซีกแบบ คิไคเดอร์) และสคัลโลมาเนีย (ดัดแปลงมาจาก สคัลแมน)
ครั้งหนึ่ง ชาโดว์ไกส์ เคยเป็นมนุษย์ปกติที่ใช้ชีวิตอยู่ภายใต้ระบอบเผด็จการที่รุนแรง เขาได้สูญเสียภรรยาและลูกสาวของเขาเนื่องจากถูกรัฐบาลกดขี่ข่มเหง ซึ่งเหตุการณ์การลอบสังหารจัดได้ว่าค่อนข้างคลุมเครือ จากความแค้นที่สุมอกรวมทั้งจากการโดนดูถูกเหยียดหยาม ชาโดว์ไกส์จึงตัดสินใจออกไปหาคนรับผิดชอบถึงเหตุการณ์ดังกล่าว ด้วยเครื่องแต่งกายที่มีรูปแบบพิเศษของไซเบอร์เนติกเสริมพลัง นอกจากนี้ ชาโดว์ไกส์ ยังเป็นคู่ต่อสู้รายสำคัญของสคัลโลมาเนียในสตรีทไฟท์เตอร์ EX 2 ซึ่งมีรูปแบบการต่อสู้เหมือนกันหลายอย่าง รวมไปจนถึงรูปแบบท่าไม้ตายแบบต่างๆและสามารถสร้างม่านพลังเพื่อป้องกันตนเองได้ รวมทั้งชาโดว์ไกส์ยังมีความเกี่ยวข้องบางอย่างกับชารอนอีกเช่นกัน
นัมโค
บริษัท นัมโค จำกัด (; ) เป็นบริษัทผลิตเกม มีสำนักงานใหญ่อยู่ที่โตเกียว ประเทศญี่ปุ่น โดยบริษัทนี้ได้ผลิตเกมที่มีชื่อเสียงหลายรายการ เช่น แพ็ก-แมน ซึ่งต่อมาได้ถือเป็นชื่อเกมที่คนทั่วไปรู้จักกัน รวมทั้งเป็นผู้ผลิตเกมอย่าง แมปปี้, ไทม์ไครซิส 4, เทลส์ ออฟ เดสตินี่, เทลส์ ออฟ เดสตินี่ 2, โซลเอดจ์, เทคเคน, เทคเคน 6 และไทโกะโนะทัตสึจิน
กระท่อมเคลาด์สฮิลล์
กระท่อมเคลาด์สฮิลล์ () เป็นกระท่อมหรือบ้านขนาดเล็กที่ตั้งอยู่ไม่ไกลจากเวเรม, มณฑลดอร์เซ็ททางภาคตะวันออกเฉียงใต้ของอังกฤษในสหราชอาณาจักร “กระท่อมเคลาด์สฮิลล์” เดิมเป็นบ้านของที.อี. ลอเรนซ์ (“ลอเรนซ์แห่งอาเรเบีย”) ในปัจจุบันเป็นพิพิธภัณฑ์ที่บริหารโดยองค์การอนุรักษ์แห่งชาติ
ลอเรนซ์เดิมเช่ากระท่อมในปี ค.ศ. 1923 ขณะที่รับราชการในกองรถถังประจำการอยู่ที่แคมพ์โบวิงทัน และต่อมาในปี ค.ศ. 1925 ก็ได้ทำการซื้อ ลอเรนซ์บันทึกไว้ว่า “ไม่มีสิ่งใดอื่นที่เคลาด์สฮิลล์ที่จะต้องคำนึงถึงในโลก ขณะที่เป็นเจ้าของก็จะไม่มีอะไรที่งดงามหรือเป็นเอกลักษณ์ ไม่มีอะไรที่จะยึดข้าพเจ้าเป็นราก”
ในปี ค.ศ. 1935 ลอเรนซ์ลาออกจากกองทหารอากาศ และกลับมาพำนักที่เคลาด์สฮิลล์ เมื่ออายุได้ 46 ปีสองสามอาทิตย์หลังจากลาออกจากราชการลอเรนซ์ก็ได้รับบาดเจ็บสาหัสที่หัวจากอุบัติเหตุจากจักรยานยนต์ไม่ไกลจากกระท่อม และเสียชีวิตเมื่อวันที่ 19 พฤษภาคม ค.ศ. 1935 ปีต่อมาเอ. ดับเบิลยู. ลอเรนซ์ผู้เป็นน้องและเป็นทายาทก็มอบเคลาด์สฮิลล์ให้แก่องค์การอนุรักษ์แห่งชาติ ที่ทำเป็นพิพิธภัณฑ์อุทิศให้แก่ชีวิตและงานของที.อี. ลอเรนซ์
ตัวกระท่อมยังคงรักษาให้อยู่ในสภาพเดียวกับเมื่อที.อี. ลอเรนซ์ทิ้งเอาไว้เมื่อเสียชีวิต กระท่อมเป็นพิพิธภัณฑ์ที่แสดงรายละเอียดเกี่ยวกับชีวิตอันไม่เหมือนผู้ใดของลอเรนซ์ และสมบัติและเฟอร์นิเจอร์เดิมที่เป็นของลอเรนซ์ ที่สะท้อนให้เห็นถึงบุคลิกอันซับซ้อนและความสัมพันธ์กับตะวันออกกลาง ในปัจจุบันกระท่อมเปิดให้ประชาชนเข้าชมระหว่างปลายเดือนมีนาคมถึงต้นเดือนตุลาคม
ถ้ามีผู้มาเยี่ยมเยือนลอเรนซ์ก็จะให้ถุงนอนสำหรับแขกเพื่อนอนค้างคืน ในปี ค.ศ. 1965 ถุงนอนถูกขโมยไป การโจรกรรมถุงนอนตรงกับเวลาเปิดการชมเป็นครั้งแรกของภาพยนตร์เรื่อ “ลอเรนซ์แห่งอาเรเบีย” ซึ่งอาจจะเป็นสาเหตุที่ของการขโมยจากความนิยมอันกว้างขวางของภาพยนตร์
“ถุงนอนที่ใช้เป็นที่นอนของแขกผู้เป็นนักประพันธ์ผู้มีชื่อเสียงที่สุดของคริสต์ศตวรรษที่ 20 หลายคนที่บ้านพักของลอเรนซ์ได้รับการส่งคืนมาหลังจากที่ถูกขโมยไป 36 ปี ผู้ดูแลกระท่อมขององค์การอนุรักษ์แห่งชาติมีความประหลาดใจเป็นอันมากที่ได้รับห่อของจากเบลเยียมที่ภายในเป็นถุงนอน และ บันทึกสั้นๆ ว่า “นี่คือของของคุณ” ตัวถุงนอนปักด้วยคำว่า “ของคุณ” (tuum) เป็นถุงที่แขกใช้นอนค้างคืนที่เคลาด์สฮิลล์ ขณะที่ลอเรนซ์เองนอนในถุงนอนในห้องข้างๆ ที่ปักด้วยคำว่า “ของฉัน” (meum) เจอรามี วิลสันผู้ประพันธ์ประวัติชีวิตของลอเรนซ์กล่าวว่าผู้ได้นอนในถุงก็ได้แก่ จอร์จ เบอร์นาร์ด ชอว์, อี.เอ็ม. ฟอร์สเตอร์ และ โรเบิร์ต เกรฟส”
การบันทึกภาพหัวใจด้วยคลื่นเสียงความถี่สูง
การบันทึกภาพหัวใจด้วยคลื่นเสียงความถี่สูง หรือ การตรวจคลื่นเสียงสะท้อนหัวใจ () เป็นวิธีการตรวจเพื่อวินิจฉัยโรค พยากรณ์โรค ตรวจหาความรุนแรงและเพื่อติดตามผลการรักษาโรคหัวใจและหลอดเลือด โดยใช้คลื่นเสียงความถี่สูงซึ่งออกมาจากผนึกแร่ชนิดพิเศษส่งผ่านหัวตรวจ คลื่นเสียงจะถูกสะท้อนกลับสู่หัวตรวจและแปลเป็นสัญญาณภาพผ่านหน้าจอให้เห็นได้ตลอดเวลาขณะตรวจ ซึ่งสามารถเห็นขนาดรูปร่างของหัวใจ ลิ้นหัวใจ รวมทั้งหลอดเลือดแดงใหญ่ที่ออกจากหัวใจด้วย
ลักษณะการตรวจ เจ้าหน้าที่จะให้ผู้ตรวจนอนบนเตียงราบ ตะแคงไปทางด้านซ้ายเล็กน้อย มือซ้ายพาดขึ้นบน และเปิดส่วนของเสื้อผ้าบริเวณหน้าอก และจะทำการติดแผ่นขั้วคลื่นไฟฟ้าหัวใจ 3 จุด บริเวณไหล่ทั้ง 2 ข้าง และบริเวณท้องอีก 1 จุด ทั้งนี้การตรวจผ่านผนังทรวงอกด้านหน้า ไม่มีอันตรายต่อผู้รับการตรวจ
ทำให้ได้ข้อมูลขนาดของหัวใจห้องต่างๆ วัดเปอร์เซ็นต์การบีบตัวของหัวใจ วัดความเร็วและแรงดันที่จุดต่างๆ ในหัวใจ และสามารถตรวจวิเคราะห์โรคหัวใจชนิดต่างๆ ได้แก่
การตรวจด้วยเครื่องมือนี้ยังสามารถใช้ประเมินอัตราเสี่ยงของผู้ป่วยโรคหัวใจในกรณีที่จำเป็นต้องเข้ารับบริการผ่าตัดโรคที่เกี่ยวข้องกับอวัยวะอื่นที่ไม่ใช่หัวใจด้วย
แอ่งปัตตานี
แอ่งปัตตานี เป็นแอ่งสะสมตะกอนอายุเทอร์เชียรี อยู่ในอ่าวไทย เป็นแอ่งที่มีการสะสมตัวของก๊าซธรรมชาติ และ น้ำมัน เป็นแหล่งปิโตรเลียมที่สำคัญของประเทศไทย ซึ่งประกอบด้วยแอ่งย่อยหลาย ๆ แอ่ง อาทิ แอ่งเอราวัณ แอ่งปลาทอง แอ่งไพลิน แอ่งบรรพต เป็นต้น โดยมีลักษณะการวางตัวตามแนวเหนือ-ใต้ มีลักษณะเป็นแอ่งย่อยโดยลักษณะแคบและยาวเป็นทั้งกึ่งกราเบนและกราเบน มีความกว้างประมาณ 70 กิโลเมตร และยาวประมาณ 400 กิโลเมตร โดยอยู่ใกล้กับแอ่งมลายู วางตัวแบบรอยชั้นไม่ต่อเนื่องอยู่บนหินแกรนิตยุคครีเทเชียสและหินแปรมหายุคพาลีโอโซอิกโดยตะกอนที่สะสมตัวช่วงสมัยโอลิโกซีนนั้น เป็นตะกอนน้ำพา (Alluvial) ทะเลสาบ (Lacustrine) ธารน้ำพา (Fluviatile) และทะเลน้ำตื้น (Shallow Marine) มีความหนาไม่เท่ากันโดยที่ชั้นตะกอน Main Basinal Area หนา 8 กม. ในขณะที่ Western Graben Area จะหนาเพียง 4.5 กม. หรือน้อยกว่านี้ หินพื้นฐานเท่าที่พบเป็น Cretaceous granite และ Permian carbonates
เกิดตอนท่แผ่นเปลือกโลกอินเดีย ชนกับแผ่นยูเรเชียทำให้เกิการจมตัวกลายเป็นแอ่งสะสมตัวของตะกอนในยุคเทอร์เชียรี โดยมีลักษณะยาวเกิดมาจากรอยเลื่อนตัดผ่านคือรอยเลื่อนเจดีย์สามองค์ วางตัวแนวตะวันตกเฉียงเหนือ-ตะวันออกเฉียงใต้ และรอยเลื่อนระนองคลองมารุย วางตัวในแนวตะวันออกเฉียงเหนือ-ตะวันตกเฉียงใต้ โดยมีรอยเลื่อนปกติ (normal fault) ที่ทำให้เกิดแอ่งต่าง ๆ วางตัวในแนวเหนือ-ใต้
เมทัลโลไธโอนีน
เมทัลโลไธโอนีน ( MT) เป็นชื่อเรียกของกลุ่มโปรตีนที่มีกรดอะมิโนซิสเทอีน (cysteine) เป็นส่วนประกอบมาก มีน้ำหนักโมเลกุลต่ำ (3,500-14,000 ดาลตัน) เมทาโลไธโอนีนสามารถจับกับโลหะหนัก (เช่น แคดเมียม ปรอท เงิน สารหนู) ได้ดีด้วยหมู่ไธออลที่อยู่ในซิสเทอีน ซึ่งในเมธาโลไธโอนีนจะมีกรดอะมิโนซิสเทอีนเป็นส่วนประกอบถึงประมาณ 30%
ปราสาทบ้านปราสาท
ปราสาทห้วยทับทัน (ปราสาทบ้านปราสาท หรือ ปราสาทบ้านโนนธาตุ) ตั้งอยู่ที่วัดปราสาทพนาราม บ้านปราสาท หมู่ที่ 12 ตำบลปราสาท อำเภอห้วยทับทัน จังหวัดศรีสะเกษ อยู่ห่างจากตัวจังหวัดศรีสะเกษ ตามทางหลวงแผ่นดินหมายเลข 226 ประมาณ 39 กิโลเมตร ถึงตัวอำเภอห้วยทับทัน เลี้ยวขวาไปตามทางหลวงชนบทอีกประมาณ 8 กิโลเมตร
ปราสาทบ้านโนนธาตุ สร้างขึ้นตามความเชื่อในศาสนาพราหมณ์ เป็นศิลปกรรมร่วมสมัยแบบปาปวน ปราสาทแห่งนี้ถูกสร้างบูรณะมาแล้ว 3 ยุค สังเกตได้จากอิฐที่เรียงก้อนกัน
ปราสาทห้วยทับทัน สร้างขึ้นตั้งแต่ครั้งสมัยพระเจ้าสุริยวรมันที่ 1 ทรงครองราชย์ ราวพุทธศตวรรษที่ 16 ใช้เป็นที่ประดิษฐาน เทพเจ้าตีมูรติ เป็นปราสาทขอมโบราณแห่งหนี่งที่ถูกดัดแปลงในสมัยหลัง เช่นเดียวกับปราสาทศรีขรภูมิ จังหวัดสุรินทร์ โดยเฉพาะส่วนหลังคา ซึ่งมีลักษณะคล้ายกัน แต่มีขนาดสูงกว่า ประกอบด้วยปรางค์อิฐ 3 องค์ ตั้งอยู่บนฐานศิลาแลงเดียวกันในแนวเหนือ-ใต้ มีกำแพงล้อมรอบพร้อมซุ้มประตู ก่อด้วยศิลาแลง โดยมีการสันนิษฐานว่ามี 3 หรือ 4 ประตู แต่ในปัจจุบันคงเหลือให้เห็นเพียงด้านทิศใต้เท่านั้น
ปรางค์องค์กลาง ขนาดใหญ่กว่าปรางค์ที่ขนาบข้างทั้ง 2 องค์ เล็กน้อย แต่ส่วนหลังคาเตี้ยกว่า เป็นรูปสี่เหลี่ยมจัตุรัสย่อมุมไม้สิบสอง มีประตูเดียวด้านหน้า ทางทิศตะวันออกมีกรอบประตูหินทราย และทับหลังติดอยู่ เป็นภาพบุคคลยืนอยู่เหนือหน้ากาล ส่วนท่อนพวงมาลัย มีลายมาแบ่งที่ภาพบุคคลยืนในคุ้มเรือนแก้ว ซึ่งไม่สามารถสันนิษฐานได้ว่าเป็นผู้ใด ด้วยลายสลักยังไม่แล้วเสร็จ
ปรางค์ขนาบข้างสององค์ ได้รับการดัดแปลงรูปแบบไป โดยเฉพาะส่วนหลังคาและประตู ซึ่งก่อทึบหมดทุกด้าน ยังคงปรากฏกรอบประตูหินทรายและชิ้นส่วนทับหลัง สลักภาพการกวนเกษียรสมุทร ตกอยู่หน้าประตูปรางค์องค์ที่อยู่ด้านทิศใต้
จากความเชื่อของชาวบ้านในชุมชนที่ว่าบุคคลใดที่มีความเดือดร้อนมาบนบาน ก็จะได้สมดังปรารถนา จึงมีผู้แวะเวียนมากราบไหว้อย่างต่อเนื่อง ต่อมาจึงมีการริเริ่มจัดงานประเพณีไหว้พระธาตุ โดยจัดขึ้นในวันเพ็ญขึ้น 15 ค่ำ เดือน 3 ของทุกปี
ถุงหุ้มข้อไหล่อักเสบยึดติด
ถุงหุ้มข้อไหล่อักเสบยึดติด หรือ โรคข้อไหล่ติด () เป็นโรคที่เกิดกับถุงหุ้มข้อไหล่ซึ่งเป็นเนื้อเยื่อเกี่ยวพันที่หุ้มข้อต่อกลีโนฮิวเมอรัลของไหล่เอาไว้ ถุงหุ้มข้อนี้เกิดอักเสบ ติดยึด เกิดการสร้างแถบเนื้อเยื่อที่ผิดปกติทำให้ข้อไหล่ขยับได้น้อยลงและมีอาการปวดเรื้อรัง
อาการทางคลินิกของโรคข้อไหล่ติดมี 3 ระยะ ได้แก่
โรคคอนเวอร์ชัน
โรคคอนเวอร์ชัน () เป็นภาวะที่ทำให้ผู้ป่วยมาพบแพทย์ด้วยอาการทางระบบประสาท เช่น อาการชา อ่อนแรง หรืออาการคล้ายชัก แต่ไม่มีคำอธิบายทางประสาทวิทยาที่อธิบายอาการของผู้ป่วยได้ และถูกถือว่าปัญหาของผู้ป่วยเกิดจากการตอบสนองทางจิตวิทยาต่อความเครียด โรคดิสโซสิเอทีฟเป็นการวินิจฉัยทางจิตเวชที่ปรากฏอยู่ในบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Statistical Classification of Diseases and Related Health Problems - ICD-10) และ Diagnostic and Statistical Manual of Mental Disorders 4th edition (DSM-IV) เดิมเคยรู้จักในชื่อโรคว่า "ฮิสทีเรีย" (hysteria) เชื่อกันว่าโรคนี้เป็นที่รู้จักกันมาแล้วนับพันปี แม้เพิ่งจะเป็นที่รู้จักกว้างขวางในช่วงปลายคริสต์ศตวรรษที่ 19 เมื่อนักประสาทวิทยา Jean-Martin Charcot และจิตแพทย์ Pierre Janet และ Sigmund Freud ได้วิจัยเรื่องนี้ คำว่า "คอนเวอร์ชัน" (conversion - การเปลี่ยนแปลง) มีที่มาจากแนวคิดของฟรอยด์ที่ว่าความกังวลถูก "เปลี่ยน" (converted) ให้กลายเป็นอาการทางกาย หลังจากที่ถูกเชื่อว่าหายไปจากประเทศตะวันตกแล้วในศตวรรษที่ 20 งานวิจัยบางชิ้นชี้นำว่าโรคนี้ยังพบได้บ่อยไม่ต่างจากเดิม
เคน มาสเตอร์
เคน มาสเตอร์ (; ) เป็นตัวละครหลักจากเกมสตรีทไฟท์เตอร์ ผู้ใช้ศิลปะการต่อสู้ผสมผสานระหว่าง คาราเต้และยูโด (ในเนื้อเรื่องคืออันซัทสึเคน) เคนเป็นสหาย,คู่ปรับและศิษย์ร่วมสำนักเดียวกันกับ "ริว" ซึ่งเป็นตัวเอกของเรื่อง โดยมีมีรูปแบบการโจมตีคล้ายกัน (ในขณะที่เคนเน้นการใช้หมัดมังกรทะยานฟ้า ส่วนริวเน้นการโจมตีโดยใช้คลื่นพลัง) นอกจากนี้ เคน ยังถือเป็นหนึ่งในตัวละครจากเกมที่มีคนรู้จ้กกันมากที่สุดสำหรับผู้ที่ชื่นชอบการเล่นเกมด้วยเช่นกัน
เคน มาสเตอร์ เป็นบุตรชายของมหาเศรษฐีอสังหาริมทรัพย์ บิดาของเขามีความปรารถนาที่จะให้บุตรชายของตนเป็นผู้มีวินัย จึงได้ส่งบุตรชายของตนไปฝึกวิชาที่ประเทศญี่ปุ่นร่วมกับริว โดยมีผู้สอนเป็นอาจารย์วิชาคาราเต้ลึกลับนามว่าโกเค็น ในเบื้องต้น เคนต้องการเดินทางกลับอเมริกา แต่หลังจากการฝึกฝนแล้วเขามีความเคารพรักต่ออาจารย์ รวมทั้งกลายมาเป็นเพื่อนรักของริวและสหายคู่ปรับกันในเวลาต่อมา
เมื่อริวอายุได้ 23 ปี โกเค็นได้ตัดสินใจส่งศิษย์ทั้งสองของตนออกไปค้นหานักสู้ที่มีฝีมือ และตัดสินใจว่าการฝึกสอนได้จบลงแต่เพียงเท่านี้ ซึ่งสมควรออกจากสำนักเพื่อมุ่งสู่โลกภายนอกต่อไป ริวตัดสินใจเดินทางท่องโลกเพื่อฝึกฝนวิชาการต่อสู้ต่อไป ในขณะที่เคนมีความสุขที่จะเดินทางกลับสู่สหรัฐอเมริกา หลังจากที่เคร่งเครียดจากการฝึกฝนกับอาจารย์ของตน นั่นทำให้เคนได้รู้ถึงความหมายของคำว่าการนอบน้อม ภายหลังจากกลับมาที่บ้านเกิดของตน เคนได้เข้าร่วมการแข่งขันศิลปะการต่อสู้ที่แตกต่างกันหลายรายการ และส่วนมากเขามักจะเป็นฝ่ายได้รับชัยชนะ
วริฏฐิสา ลิ้มธรรมมหิศร
วริฏฐิสา ลิ้มธรรมมหิศร (ชื่อเล่น : ฐิ/ฐิสา) ชื่อเดิม ปริยฉัตร ลิ้มธรรมมหิศร (ชื่อเล่น: ฉัตร) เป็นนักแสดงและนางแบบชาวไทยเชื้อสายจีน เป็นนักแสดงในสังกัดของศุภชัย ศรีวิจิตร มีผลงานละครทางช่อง 7 สี ในสมัยที่เรียนชั้นมัธยมศึกษา ได้มีโอกาสถ่ายโฆษณาหลายชิ้น และก็มีถ่ายมิวสิกวิดีโอ
จนในปี 2553 ได้มีโอกาสชิมลางงานละครครั้งแรก โดยการผลักดันของศุภชัย ศรีวิจิตร ซึ่งเป็นละครเชื่อมสัมพันธ์ไทย-เกาหลี คือเรื่อง ใต้ฟ้า ตะวันเดียว ซึ่งรับบทเป็นนางเอก ประคู่กับมาริโอ้ เมาเร่อ ซึ่งทำให้เป็นที่รู้จักมากขึ้น และหลังจากนั้นไม่นานได้เซ็นสัญญาเป็นนักแสดงในสังกัดของช่อง 7​
วริฏฐิสา (ชื่อเดิม ปริยฉัตร) เกิดเมื่อวันที่ 11 เมษายน พ.ศ. 2534 ที่ โรงพยาบาลเชียงรายประชานุเคราะห์ เป็นลูกสาวของคุณประพาส ลิ้มธรรมมหิศร และคุณเพ็ญศรี ลิ้มธรรมมหิศร มีน้องชาย 1 คนคือ คณฉัตร ลิ้มธรรมมหิศร (บอล)
การเจริญเกินของต่อมลูกหมาก
การเจริญเกินของต่อมลูกหมาก หรือ โรคต่อมลูกหมากโต () เป็นการเพิ่มขนาดของต่อมลูกหมากซึ่งพบในชายวัยกลางคนและสูงอายุ ถือเป็นการเจริญเกิน (hyperplasia) มากกว่าการโตเกิน (hypertrophy) แต่คำเหล่านี้บางครั้งถูกใช้สับสนทั่วไปแม้ในหมู่แพทย์ระบบปัสสาวะก็ตาม มีลักษณะเฉพาะคือมีการเจริญเกินของเซลล์สโตรมัลและเซลล์เนื้อเยื่อบุผิวของต่อมลูกหมาก ทำให้มีการเพิ่มขนาดเป็นปุ่มย่อยของต่อมลูกหมากบริเวณข้างท่อปัสสาวะ หากมีขนาดโตถึงระดับหนึ่ง ปุ่มย่อยเหล่านี้จะกดท่อปัสสาวะทำให้มีการอุดตันบางส่วนหรือทั้งหมดของท่อปัสสาวะ ทำให้รบกวนการไหลของปัสสาวะ นำไปสู่อาการปัสสาวะบ่อย ปัสสาวะขัด เจ็บปวดเมื่อปัสสาวะ ปัสสาวะค้าง เพิ่มความเสี่ยงต่อการติดเชื้อในทางเดินปัสสาวะและมีปัสสาวะคั่งค้าง แม้ระดับของ prostate specific antigen (แอนติเจนเฉพาะต่อต่อมลูกหมาก) อาจพบสูงได้ในผู้ป่วยเหล่านี้จากขนาดที่ใหญ่ขึ้นและการอักเสบจากการติดเชื้อ การเจริญเกินของต่อมลูกหมากไม่ถือเป็นรอยโรคก่อนเป็นมะเร็ง
เทศบาลเมืองสะเดา
เทศบาลเมืองสะเดา เป็นองค์กรปกครองส่วนท้องถิ่นระดับเทศบาลเมืองแห่งหนึ่งในจังหวัดสงขลาตำบลสะเดาซึ่งเป็นที่ตั้งของศูนย์กลางการปกครองและการบริหารของอำเภอสะเดาได้มีการเติบโตขยายตัวของชุมชนมาโดยลำดับ จึงได้มีการตราพระราชบัญญัติจัดตั้ง เทศบาลตำบลสะเดา เมื่อวันที่ 29 กันยายน พ.ศ. 2482 (ประกาศราชกิจจานุเบกษา เล่มที่ 56 ลงวันที่ 30 กันยายน พ.ศ. 2482) ตั้งอยู่ที่ตำบลสะเดา อำเภอสะเดา จังหวัดสงขลา ห่างจากตัวจังหวัดสงขลา ประมาณ 76 กิโลเมตร มีเนื้อที่ทั้งหมดประมาณ 359 ตารางกิโลเมตร แต่เนื่องจากอาณาเขตตามพระราชกฤษฎีกาจัดตั้งเทศบาลตำบลสะเดากว้างขวางมากไม่สามารถบริหารงานต่าง ๆ ได้ทั่วถึง จึงได้มีการเปลี่ยนแปลงเขตเทศบาลเดิมเสียใหม่ เพื่อความสะดวกในการบริหารงาน ตามประกาศในพระราชกฤษฎีกาเปลี่ยนแปลงเขตเทศบาลตำบลสะเดา จังหวัดสงขลา ตราไว้ ณ วันที่ 17 ธันวาคม พ.ศ. 2495 คงเหลือเนื้อที่เพียง 47 ตารางกิโลเมตร ต่อมาเมื่อวันที่ 13 กุมภาพันธ์ พ.ศ. 2547 ได้มีประกาศกระทรวงมหาดไทยเปลี่ยนแปลงฐานะเทศบาลตำบลสะเดาเป็น เทศบาลเมืองสะเดา
ชุมชนในเขตเทศบาลเมืองสะเดามีทั้งหมด 18 ชุมชนโรงเรียนไทยรัฐวิทยา ๘๐ "วังปริงเพ็ชรไพรศาล"
โรงเรียนสะเดา"ขรรค์ชัยกัมพลานนท์อนุสรณ์"
โรงเรียนเสนพงศ์
โรงเรียนกฤษณาวิทยา
เทศบาลเมืองมีสถานบริการด้านสาธารณสุข 1 แห่ง คือ
วัดปัจจันตารม
วัดอมฤตวราราม (ไทรงาม)
เทศบาลเมืองปาดังเบซาร์
เทศบาลเมืองปาดังเบซาร์ เป็นองค์กรปกครองส่วนท้องถิ่น ประเภทเทศบาลเมือง ตั้งอยู่ในเขตอำเภอสะเดา จังหวัดสงขลา ได้รับการยกฐานะเป็นเทศบาลเมือง ในปี พ.ศ. 2547
สำนักงานเทศบาลเมืองปาดังเบซาร์ 59 ถนนป้อม 1 ตำบลปาดังเบซาร์ อำเภอสะเดา จังหวัดสงขลา เทศบาลเมืองปาดังเบซาร์ ตั้งอยู่ทางทิศตะวันตกของอำเภอสะเดา มีระยะทางห่างจากตัวอำเภอสะเดา ตามเส้นทางหลวงจังหวัดสงขลาหมายเลข 4054 (ปาดังเบซาร์ - สะเดา) ประมาณ 12 กิโลเมตร มีพื้นที่ทั้งสิ้น 11.22 ตารางกิโลเมตร
ชุมชนปาดังเบซาร์ เป็นชุมชนชายแดนไทย – มาเลเซีย มีการติดต่อซื้อขายระหว่างกันมาเป็นเวลานานแล้ว และเป็นชุมชนที่มีความเจริญเติบโตอย่างรวดเร็ว มีผู้เข้ามาทำการค้า รวมทั้ง มาตั้งหลักแหล่งเพิ่มขึ้นเรื่อย ๆ ในระยะหนึ่งได้มีความเจริญ พอสมควรจึงได้ขอจัดตั้งเป็นสุขาภิบาล ซึ่งกระทรวงมหาดไทย ได้ประกาศยกฐานะชุมชนปาดังเบซาร์เป็นสุขาภิบาล ตามประกาศ ลงวันที่ 17 กรกฎาคม 2510 ในท้องที่บางส่วนของตำบลทุ่งหมอ ครอบคลุม พื้นที่ หมู่ที่ 7 และหมู่ที่ 9 โดยอาศัยความตามพระราชบัญญัติสุขาภิบาล พ.ศ. 2495 ให้ชื่อว่า “ สุขาภิบาลปาดังเบซาร์” ในปี พ.ศ. 2511 กระทรวงมหาดไทยได้ประกาศมอบหมายให้สุขาภิบาลปาดังเบซาร์ จัดหาประโยชน์ในที่ดินของรัฐ ในท้องที่ หมู่ที่ 7 และหมู่ที่ 9 ตำบลทุ่งหมอ อำเภอสะเดา จังหวัดสงขลา เพื่อนำรายได้มาบำรุงท้องถิ่น ต่อมาราษฎรเข้ามาตั้งหลักแหล่งมากขึ้น ทำให้เกิด ความหนาแน่นของชุมชนจึงมีการแบ่งแยกพื้นที่ของตำบลทุ่งหมอบางส่วนเป็นตำบลปาดังเบซาร์
ในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล และได้ประกาศในราชกิจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 มีผลบังคับใช้เมื่อวันอังคารที่ 25 พฤษภาคม 2542 สุขาภิบาลปาดังเบซาร์จึงเปลี่ยนฐานะเป็น เทศบาลตำบลปาดังเบซาร์ โดยผลแห่งกฎหมายเช่นเดียวกับสุขาภิบาลทั่วประเทศนับตั้งแต่ บัดนั้นเป็นต้นมา เหตุผลที่ได้ประกาศใช้พระราชบัญญัติฉบับนี้ก็เพื่อให้สอดคล้องกับบทบัญญัติ ของรัฐธรรมนูญแห่งราชอาณาจักรไทย พุทธศักราช 2540 ที่มุ่งกระจายอำนาจให้แก่องค์กร ปกครองส่วนท้องถิ่นทุกระดับ ในปี พ.ศ. 2547 ได้รับการยกฐานะเป็นเทศบาลเมืองปาดังเบซาร์ เมือวันที่ 8 พฤศจิกายน 2547
ชุมชนในเขตเทศบาลเมืองมีทั้งหมด 8 ชุมชน ดังต่อไปนี้